
LOCAL 
A2 


Dialuna 22 Juli 2024 
Dia 25 di juli toren di Palm Beach lo tin un diseño unico di artista Paul Wong 


Paul Wong ta e artista en- 
carga di pone su toke creati- 
vo riba e plataforma ubica 
na Palm Beach, cual sigur lo 
bira un punto di atraccion 
tanto pa hende local como 
turista proximamente, un 
trabao di remodelacion cu a 
cuminsa na 2018 conhunta- 
mente cu Riu Hotel. 


Enfoca riba embeyecemento 
di diferente luganan di Aruba, 
minister di Turismo y Salud 
Dangui Oduber a anuncia na 
december di 2022 un proyecto 
turistico nobo cu lo tin un im- 
pacto grandi tanto pa hende lo- 
cal como pa turistanan. 


Ta trata di e plataforma cu ta 
dilanti di Riu Hotel unda cu 
minister Oduber a señala cu 
na aña 2018 nan a acerca e 
hotel aki pa yuda cofinancia e 
drechamento di e toren di e 
plataforma e tempo ey. E hotel 
Riu a bay di acuerdo pa financia 
e mita di e proyecto aki, pero 
a nota cu “den ultimo añanan 
debi na mal tempo y debi na 
tur loke tabata pasando den nos 
naturalesa y den nos awanan 
e platform aki a wordo afecta 
severamente, casi el a wordo 
kibra completamente y nos a 
haya necesario como Ministe- 
rio di Turismo y Aruba Tour- 
ism Authority pa percura pa 


busca e fondonan necesario pa 
por financia e drechamento di 
e platform aki”, el a señala. 


Siguientemente, na october di 
2023 a trabaonan di remodela- 
cion a keda cla y a cuminsa cu 
e buskeda di artistanan local 
pa forma parti di e proyecto 
aki denomina ‘Palm Beach 
Art project.’ Anteriormente e 


plataforma tabatin e bandera 
di Aruba y turistanan ta haci 
uso di dje pa saca potretnan y 
publica nan riba social media 
y esey tambe ta e motibo di 
pakico nan ta haci un yamada 
na artistanan local pa partici- 
pa den e request of proposal 
(RFP) pa asina nan por haya 
un idea of pensamento di kico 
mester pone den e toren pa bira 


un atraccion turistico back den 
area di Palm Beach. 


Pa e motibo ey, a restringi e 
acceso pa un periodo di 8 dia, 
y finalmente 25 di juli awor co- 
munidad di Aruba y publico en 
general ta bay aprecia e talento 
di e artista local caminda ayera 
mes minister Oduber a mustra 
un potret di e trabaonan y e 


pintura cu e toren aki ta bay tin. 


“Turismo ta keda e driver di 
nos economia y p’esey ta suma- 
mente importante pa nos keda 
inverti den producto Aruba. 
Minister Oduber ta sigui 
percura pa drecha y embeyece 
diferente areanan riba nos isla. 
Aruba ta di nos ban conserv’e,” 
e mandatario ta comenta. 


CBS: Durante luna di juni, siete sector a registra caida di prijs 


Oficina Central di Esta- 
distica ta presenta e resul- 
tadonan principal di e In- 
dice di Prijs di Consumo 
(CPI) pa luna di Juni 2024. 


E CPI pa luna di Juni 2024 ta 
108.72, loke ta representa un 
caida di 0.6% compara cu e 
indice di Mei 2024 (109.41). 


E cambio di e CPI pa e ul- 
timo diesdos (12) lunanan 
(Juni 2023 te cu Juni 2024) ta 
2.4%, un caida di 0.4 punto 


di porcentahe (ppt) compara 
cu e periodo corespondiente 
di aña pasa (2.8%). 


E promedio anual (ultimo 24 
luna) di e tasa di inflacion pa 


e periodonan di Juni 2021 te 
cu Juni 2022 y Juni 2023 te cu 
Juni 2024 ta 1.7%, un caida di 
4.2 ppt compara cu e 5.9% 
registra den e periodonan di 
Juni 2020 te cu Juni 2021 y 
Juni 2022 te cu Juni 2023. 


Durante e luna aki, shete (7) 
di e diesdos (12) sectornan a 
registra caida di prijs. E caid- 
anan cu tabatin e mayor efec- 
to riba e CPI a wordo regis- 
tra pa e sectornan di “Trans- 
porte” (-2.6%) y “Mobilario” 


(-2.5%), causando un efecto 
di respectivamente, -0.35 y 
-0.21 ppt. E caidanan den e 
sectornan restante a contribui 
cu un efecto di -0.19 ppt riba 
e CPI di Juni 2024. 


E caidanan aki a wordo con- 
traresta parcialmente door di 
principalmente un aumento 
den e indice di e sector di 
“Comunicacion” (0.9%) cu a 
contribui cu un efecto di 0.07 
ppt riba e CPI di Juni 2024. E 
aumentonan den e sectornan 
restante a contribui cu un 
efecto di 0.04 ppt riba e CPI 
di Juni 2024. 


E caida den e sector di “Trans- 


porte” a wordo causa princi- 
palmente door di un caida di 
2.9% den e categoria “Gasto 
relaciona cu uso di vehiculo 
di transporte personal”, cau- 
sando un efecto di -0.25 ppt. 
E caida den e sector di “Mo- 
bilario” a wordo causa princi- 
palmente door di un caida di 
4.6% den e categoria “Aparato 
pa uso domestico”, causando 
un efecto di -0.10 ppt. 


E aumento den e sector di 
“Comunicacion” a wordo 
causa door di un aumento 
den e categoria “Ekipo di 
telefon y fax” (24.5%), cau- 
sando un efecto di 0.07 ppt. 


LOCAL A3 


Dialuna 22 Juli 2024 
Mester clarificacion riba legalidad di cobra pa 
registro comercial online di KvK 


E discusion di cobramen- 
to pa usuarionan di Kam- 
er van Koophandel en In- 
dustrie Aruba (KvK) cu si 
tin base legal of no ta per- 
manece, caminda siman 
pasa minister encarga cu 
Asuntonan 
Economico 
Geoffrey Wever a manda 
un comunicado pa infor- 
ma tocante un reunion cu 
el a tene cu e organismo 
aki. 


Den comunicado, ta men- 
ciona cu cada seis siman KvK 
ta reuni cu minister Wever 
pa discuti strategia riba dife- 
rente topico y pa haci pal- 
abracionnan cu ta na fabor di 
e comercio na Aruba. 


Sinembargo, tabata di spera 
mas informacion tocante un 
topico cu for di algun siman 
atras ta bin halando atencion 
di comunidad pa loke ta trata 
si cobramento pa usuarionan 
tin base legal of no y ki pa- 
sonan ta bay tuma en cuanto 
esaki. 


KvK a anuncia recientemente 
restriccion di acceso publico 
na e registro comercial on- 
line, y a introduci un mod- 
elo di “pay-to-play”, a base 
di abonado. A introduci un 
structura di tarifa cu un pago 
di Afl. 1,200 pa aña of Afl. 
300,- pa kwartaal, pa acceso 
online na e registro comer- 
cial. 


Segun e documento cu e 
bureau di minister a manda, 
den reunion cu KvK a papia 
di diferente tema y proyecto 
cu minister Wever a bin re- 
alisando hunto cu otro part- 
ners, como por ehemplo 
ATIA Trade Mission pa Pan- 
ama, plan di revitalisacion di 
San Nicolas y Oranjestad y e 
cobramento di KvK. 


“Den e reunion aki nos tabata 
tin e oportunidad pa inter- 
cambia di idea over e topi- 
conan aki. Mi ta considera 
KvK un partner valioso di nos 
ministerio, y nan input, con- 
sehonan y preocupacionnan 
semper ta wordo tuma den 
consideracion. Un econo- 
mia no por florece si no ta pa 
e forza di sector priva y pa e 
motibo ey dialogo continuo 
cu sector priva ta sumamente 
importante,” segun minister 
Wever. 


Bon Dia Aruba a tuma con- 
tacto cu minister Wever riba e 
tema aki, pero no a logra haya 
un contesta di su parti. 


Mientras tanto, e preguntan- 
an pa minister ta keda: KvK 
por restringi acceso online pa 
publico na e registro online? 


Talvez esaki ta yama un 
siguiente pregunta: KvK tin e 
base legal pa impone un tarifa 
anual di Afl. 1,200,- pa aña o 
Afl. 300,- pa kwartaal? 


Si e contesta pa e segundo 
pregunta ta no, e ora e con- 
testa pa e prome pregunta ta 
bira irelevante, te ora crea un 
base legal. 


Na luna di juni, Bon Dia 
Aruba a publica un articulo 
extenso di Mr. Delo Gomez 
e cual a publica riba su Linke- 
dIn y ta ilustra lo siguiente: 
“Pagando e prijs? Cobran- 
zanan di Camara di Comer- 
cio ta surpasa limite legal?” 


“Institucion publico ta e fun- 
damento di un sociedad cu ta 
funciona. Nan ta actua como 
‘watchdog’ pa mantene ley, 
provee cierto servicio esen- 
cial, y hopi biaha ta actua pa 
proteha derecho di ciudada- 
no. 


“Sin embargo, ora e institu- 
cionnan aki desvia di cuadro 
legal, esaki ta mina confianza 
publico y ta perhudica man- 
tencion di ley. 


“Un asunto reciente cu Ca- 
mara di Comercio (KvK) 
encuanto cobro pa acceso 
online pa Registro Comercial 


y algun cobro adicional pa 
cierto servicio ta ehemplo di 
e problema aki. 


Aki ta explora e complehidad 
alrededor di e problemanan 
aki, ta haci escrutinio encu- 
anto e requisitonan estatu- 
tario pa un base legal adecua, 
ta subraya e importancia di 
adherencia na requisito estat- 
utario y ta provee algun sug- 
erencia pa pasonan necesario 
pa un solucion. 


“Mientras a atende e preo- 
cupacion y analisis legal cu 
Camara di Comercio, e dis- 
cusion aki no mester ta tras di 
porta cera. 


E base legal aki ta cu Camara 
di Comercio ta un entidad 
publico, estableci a base di e 
Ordenanza Nacional encu- 
anto Camara di Comercio. 
Mientras un di obhetivonan 
di e Camara ta pa duna pro- 
teccion na interes di empresa 
priva, e Camara mes no ta un 
compania priva y no por ac- 
tua di e mesun manera agil cu 
talvez un negoshi priva den 
un mercado habri por. KvK 
mester sigui e reglanan gen- 
eral, estableci pa legislacion 
aplicable.” 


Un aspecto ta cu KvK ta 
mara na impone pago y col- 
ecta placa, cu ta rekeri un 
base legal claro. KvK por co- 
bra publico, cu un base le- 
gal specifico. “Mi ta kere cu 
KvK ta carece di e autoridad 


legal pa cobra e tasa anual di 
Afl. 1,200 pa aña o Afl. 300 pa 
kwartaal pa acceso online,” el 
a sigura. 


“Den mi discusion cu KvK, 
y mi ta contento cu nos por 
tin e discusionnan aki, KvK a 
referi na articulo 13, inciso 1 
e, di e Ordenanza encuanto 
KvK pa hustifica provee un 
servicio adicional y cobra anto 
tarifa mas halto. Sin embargo, 
e argumento aki ta problem- 
atico pa varios motibo. 


Pa cuminza, no ta claro pa- 
kico por cobra un tarifa mas 
halto bao di articulo 13, in- 
ciso 1 e, si articulo 19 di Han- 
delsregisterbesluit ta limita e 
tarifa na Afl. 15. 


Retribucion, manera men- 
ciona den articulo 13 inciso 
1 e, por cobra solamente basa 
riba LV Retributies (Orde- 
nanza encuanto Retribucion) 
y un lbham specifico. No tin 
un lbham pa KvK, cu ta pro- 
vee un base legal pa tal co- 
branza.” 


Na luna di juni tambe KvK 
a reaccion riba e punto aki 
mediante un conferencia di 
prensa, caminda nan a splica 
e motibonan di a tuma e de- 
cision di cobramento pa con- 
sulta di registro comercial 
online, specificamente e di- 
rector ehecutivo di e organ- 
ismo Martijn Balkestein. 


E registro comercial online 
aki ta un servicio adicional cu 
KvK ta duna y no ta un ob- 
ligacion pa ley, nan a haciel’e 
pa comunidad por tin un ser- 
vicio mas comodo pa haya 
datonan y nan ta considera 
esey hopi importante, ademas 
ta un sistema cu ta funciona 
banda di e registro di papel cu 
nan tin unda tur persona por 
solicita esey di manera gratis 
na KvK. 


Pero nan a realisa cu e gas- 
tonan cu nan tin ta halto y 


esey ta nifica cu e cobransa 
aki ta bay pa mantencion di 
e sistema digital “aunke cu 
e gastonan cu nos tabatin ta 
halto pa motibo cu e sistema 
cu nos a bin ta costa un par 
di miyon florin, pa mantene 
esey ta costa nos 300,000 flo- 
rin pa aña, pero aunke e gas- 
tonan ta halto KvK no a subi e 
tarifa di su productonan des- 
de 2009 cu na e momento ey 
tabatin un inflacion di 21%.” 
Balkestein a señala cu ta im- 
portante pa hende mester re- 
alisa cu KvK ta un compania 
Sui Generes, loke ta nifica cu 
nan mes mester genera nan 
entrada y nan no ta un de- 
partamento di gobierno, ni ta 
haya subsidio, e contribucion 
anual cu companianan ta paga 
mas e benta di uittreksels, ta e 
entrada principal di KvK. 


Costonan di operacion di 
KvK a subi door di inflacion 
pero tambe door cu nan kier 
a brinda un servicio adicio- 
nal pa tur hende y p’esey nan 
a cuminsa cobra un fee pa e 
registro online riba nan web- 
site, ademas a trece dilanti cu 
ta un paso necesario pa por 
proteha e datonan y mantene 
e sistema sostenibel y du- 
radero manera Balkestein a 
enfatisa. 


A pesar cu e no ta un obliga- 
cion legal di KvK ta ofrece 
traduccionnan 
di 
uittrek- 
sels, cu e fin pa facilita esey 
na comunidad. Sinembargo, 
esaki ta un servicio adicional 
cu tin costonan adicional, y 
pa es motibo, e traduccion di 
uittreksels ta costa mas cu 15 
florin manera ta stipula den 
ley. E costo adicional ta pa cu- 
bri e gastonan di traduccion, 
segun loke nan a declara. 


Importante ta pa minister 
Wever por trece clarificacion 
riba e punto aki, manera a ser 
solicita recientemente. 


LOCAL 
A4 


Dialuna 22 Juli 2024 


No tin solucion ainda: 
ABC Foundation ta reporta caso di shoconan perhudica pa, entre otro, 
practica di ATV y UTV 


E organisacion no guber- 
namental (NGO) Aruba 
Birdlife 
Conservation 
(ABC) Foundation regu- 
larmente ta trece dilanti 
nan preocupacionnan pa 
loke ta trata proteccion 
di medio ambiente, como 
tambe casonan unda natu- 
ralesa y animalnan ta sali 
perhudica. Esey ta e caso 
mas recien cu e fundacion 
a trece dilanti mediante 
un publicacion ariba nan 
pagina di Facebook den 
cual nan ta lamenta e daño 
cu algun shoco a sufri. 


E fundacion a indica den nan 
publicacion cu den e luna cu 
a pasa e shoconan a encon- 
tra diferente dificultad. Tres 
a muri di veneno, un a muri 
durante mantenemento di 
caya y dos a ser golpia pa ve- 
hiculo. E NGO ta remarca cu 
esaki ta solamente e casonan 
cu nan ta na altura di dje y cu 
pues e cifra di mortalidad ta 
probablemente mas halto pa- 
sobra no tur caso ta ser com- 
parti cu nan. 


“Nos ta contento ora nos por 
yuda esnan cu a sobrevivi pa 
bolbe na e bida silvestre di 
parha di Aruba. Pero, algun 
caso ta rekeri tratamento in- 
tensivo, algo cu por tuma mas 
di un aña prome cu un shoco 
por ser libera of parcialmente 
libera back den naturalesa. Ta 
rekeri conocemento speciali- 
sa y gran dedicacion pa yega 
na e punto di debolbe un 
Shoco na su habitat natural,” 
ABC a resalta. 


Den nan publicacion e fun- 
dacion ta comparti potretnan 
y a duna splicacion di loke 
regularmente ta sucede cu un 
shoco despues cu un vehicu- 
lo dal nan. 


E potretnan cu nan a publica 
ta ilustra un shoco cu clara- 
mente a perde bista di un 
banda di wowo y otro shoco 


cu a perde bista di un banda 
di wowo y ta parce cu el a 
perde bista parcialmente di e 
otro wowo tambe. 


ABC ta splica cu e shoconan 
mester di nan bista pa nan 
por busca nan cuminda. Si 
nan por logra esaki exitosa- 
mente nan por mantene nan 
neishi di shoconan baby di e 
miho manera posible. Pero 
ora nan bista ta parcialmente 
perhudica, e ta rekeri di mas 
esfuerso di e shoco pa e por 
cuida su mes y su famia. 


E fundacion ta duna algun 
tips y manera con hende por 
yuda pa evita cu e shoconan 
ta sufri accidentenan cu ta 
prevenible. Ta importante pa 
chauffeurnan core cu mas 
cautela na momento cu nan 
ta cerca di un neishi di shoco 


of ora cu nan wak uni cerca. 
Tambe ora cu haci “off-road” 
cu ATV of UTV, mester sig- 
ura cu e vehiculonan aki ta 
keda riba e caminda indica 
ya cu neishinan di shoco no 
ta facil pa wak y ta mas facil 
pa perhudica of destrui un 
neishi. 


E NGO ta remarca cu regu- 
larmente un pareha di shoco 
sa pone nan neishi den sero- 
nan di santo pa construccion. 
P’esey nan ta urgi pa tene mas 
cuidou na momento di usa of 
move e santo di construc- 
cion, pa check y sigura cu no 
tin webo of shoco baby den e 
neishi pa evita sufrimento of 
morto di e parhanan. 


ABC ta enfatisa cu mester 
tene cuidou na momento di 
usa quimico of veneno pa 


mata raton y insecto. Sho- 
conan ta come raton y insec- 
to, y por bira victima indirec- 
to di venenamento. Esaki por 
trece cune dias di sufrimento 
prome cu nan muri. Tres 
shoco a muri recientemente 
pa motibo di veneno y e fun- 
dacion ta sigura cu e canti- 
dad aki ta mas halto pasobra 
no tur shoco cu a ser venena 
ta ser haya y reporta. 


E tema di uso di vehiculonan 
di ATV y UTV ta uno cu keda 
un punto di atencion den co- 
munidad, specialmente pa 
activista- 
y 
fundacionnan 
manera ABC cu ta lucha na 
bienestar naturalesa di Aruba. 


Den luna di april ultimo mes 
e conocido activista Greg Pe- 
terson a publica cu otro tipo 
di parha na Aruba, e Patrishi, 
a disparce di un area hopi 
frecuenta pa e parha pa mo- 
tibo di e actividad turistico di 
UTV y ATV. 


E activista, como diferente 
otro instancia, a remarca na 
varios ocasion cu pa motibo 
di e actividad di UTV y ATV, 
cu ta baha for di caminda, ta 
haci un impacto serio riba 
naturalesa di Aruba y ta im- 
portante pa regula esaki hopi 
antes cu e causa mas daño na 
Aruba su flora y fauna 


Den luna maart di maart aña 
pasa, minister di Transporte, 
Integridad, 
Naturalesa 
y 
Asuntonan di Adulto Mayor, 


Ursell Arends, a comunica 
cu a tuma e decision pa no 
otorga permisonan nobo den 
transporte publico pa UTV y 
ATV, y tampoco transferi per- 
misonan existente pa UTV y 
ATV. Esaki cu e meta pa pone 
un paro na e aumento di 
UTV y ATV den e sector di 
transporte publico. 


Pero te ainda no tin un mane- 
ho concreto na luga pa e tipo 
di vehiculonan aki. Na final 
di luna di april minister Ar- 
ends a informa na Bon Dia 
Aruba cu e maneho pa ve- 
hiculonan di motor cu ta ser 
usa pa huur ta finalisando, sin 
duna mas detaye. 


Den luna di juli aña pasa a 
crea un taskforce pa man- 
tene e maneho pa loke ta 
trata UTV/ATV y otro sorto 
di vehiculonan. E manda- 
tario a sigura cu na Aruba 
por wak diferente vehiculo- 
nan di motor circulando den 
e careteranan, pa garantisa 
orden ta necesario pa varios 
departamento 
y 
instancia 
traha hunto, pa es motibo 
dia 30 di maart 2023 a insti- 
tui e taskforce cu ta consisti 
di Departamento di Trans- 
porte Publico(DTP), Korps 
Politie Aruba (KPA), Dienst 
Technisch Inspectie (DTI), 
Departamento di Impuesto 
(DIMP), Aruba Tourism Au- 
thority (ATA) y Ministerio 
Publico (OM). 


E meta di e taskforce ta pa ga- 
rantisa e cumplimento di ley 
y reglamentonan relaciona cu 
UTV, ATV, y otro tipo di ve- 
hiculo di motor manera entre 
otro step electrico y Segways, 
a traves di un enfoke multi- 
disciplinario. Esaki cu e meta 
pa trece orden den trafico pa 
limita e risiconan cu e ve- 
hiculonan aki ta trece cune 
manera accident, lesion y da- 
ñonan. 


Mientras cu ainda no tin 
un solucion concreto pa e 
problema aki, e bida silves- 
tre di Aruba ta sufri e conse- 
cuencianan continuamente. 
Tournan di ATV y UTV no 
ta cambia nan practicanan y 
keda laga e turistanan core 
den manera cu ta causa riesgo 
pa e entre otro e shoco y otro 
tipo di parhanan, sin lubida 
naturalesa en general. 


Potretnan: Facebook Aruba 
Birdlife Conservation. 

Miguel Mansur Lider di partido ACCION21 
“Reforma fiscal comprensivo ta keda e prioridad principal 
di e proximo gobierno” 


Mirando cu eleccion ta 
acercando, partidonan ya 
caba a cuminsa informa 
riba loke nan tin plania pa 
haci, loke ta keda pendiente 
y mester di mas atencion y 
tambe loke nan a logra den 
ultimo tres aña, manera ta 
e caso di ACCION21. Lider 
di e partido, Miguel Man- 
sur, den un declaracion pa 
Bon Dia Aruba a duna su 
opinion tocante esaki. 
Den un sistema democratico, 
e voto ta e forma di por ex- 
presa poder, adkisicion social 
y control. E voto boluntario ta 
e forma cu un persona tin pa 
expresa su mes cu consenshi na 
momento di duna su voto pa 
eligi miembronan di gobierno, 
otro funcionarionan publico y 
representantenan. 
Manera ta conoci, Mansur ta 
un empresario cu a biba algun 
tempo pafo di Aruba y cuatro 
aña pasa a dicidi di bira politico 
y lanta su mesun partido na 
Aruba. Na 2021, su partido 
ACCION21 a logra haya 2,019 
voto pa por drenta Parlamento 
di Aruba cu e mencion di “Top 
5 Vote-getter.” 
Cu tres aña como parlamen- 
tario, Mansur a splica cu pa 
su persona “un reforma fiscal 
comprensivo ta keda e prio- 
ridad principal di e proximo 
gobierno y pa ACCION21.” 
“Nos tin e ley di ouderschaps- 
verlof y reforma electoral tam- 
be canando. Economia y finan- 
zas ta loke mas atencion mester 
haya pa economia funciona 
debidamente y tur Arubano 
por gosa di comodidad finan- 
ciero. Reforma di nos sistema 
electoral ta keda importante, 
separa eleccion di parlamento y 
minister, cambia repartimento 
di restzetels y duna Arubano 
den exterior derecho di voto. 
Tur mester sosode pa haci nos 
democracia mas resiliente. 
Open government caminda 
gobierno ta completamente 
transparente 
cu 
gastonan, 
estudionan etc. ta keda falta 
pa pueblo por responsabilisa 
nos gobernantenan. Pilarnan 
economico nobo incluyendo 
produccion di magnesium lo 
ta parti di nos proximo plan di 
partido,” el a bisa. 
Ademas e señala cu “reduci 
economia informal door di 
mehora acceso na sistema fi- 
nanciero y un solucion pa nos 
poblacion indocumenta ta otro 
prioridad.” 
Ampliando un poco mas e 
informacion riba e ley ouder- 
schapsverlof, ta papia di ex- 
tension di verlof pa mamanan 


nobo di 12 pa 16 siman, na 
unda esaki seguramente lo ta 
un cambio cu hopi famia na 
Aruba lo aprecia. E cambio 
aki tin como meta pa mehora 
e bienestar di famia y alinea 
leynan di Aruba cu normanan 
internacional. E extension di 
verlof pa mamanan di 12 pa 
16 siman ta sosteni door di es- 
tudionan cu ta mustra resul- 
tadonan positivo pa conexion 
entre mayornan y yiu, igualdad 
di sexo y un distribucion mas 
balansa di responsabilidadnan 
entre pareha. E tempo di noti- 
ficacion cu un empleado em- 
barasa mester duna su dunado 
di trabou pa verlof ta baha pa 
6 siman na luga di 2 luna. E 
cambio aki lo sirbi pa mehora 
flexibilidad di personanan 
embarasa, tumando den con- 
sideracion tambe e necesidad- 
nan di dunadonan di trabou. 
E reduccion aki lo alinea nos 
leynan mas cerca cu Hulanda 
y islanan BES, cual ta 3 siman 
prome cu verlof. Si e baby ser 
hospitalisa durante e periodo di 
verlof, e dianan hospitalisa no 
ta conta den dianan di verlof. 
E parti aki di e iniciativa di ley 
ta sigura cu mamanan tin e 
tempo y sosten necesario si nan 
baby mester di cuido medico 
extendi durante nan verlof. E 
maximo di extension adicional 
a ser estableci na 10 siman, du- 
nando flexibilidad pa acomoda 
situacionnan medico variante. 
Un di e topiconan cu mas a 
resalta di Mansur den ultimo 
tempo ta un di e parlamen- 
tarionan cu a haci impulso di 
matrimonio di mesun sexo pa 
lo cual el a sigura cu “como 
partido Liberal Progresivo nos 
ta para pa derechonan di cada 
ser humano den nan totalidad. 
Cada persona tin e derecho di 
biba, stima y forma nan famia 
den e forma cu nan ta desea 
y nos kier duna apoyo na nos 
diversidad. Nos lo cuminsa pa 
introduci schakelbepaling na 


union civil cu a keda introduci 
den nos codigo civil. Nos ta 
comprometi na derechonan 
humano y nos ta kere cu limita 
pareha di mesun sexo na union 
civil ta keda discriminatorio. 
Comunidad LGBT+ mes- 
ter tin acceso na tur derecho 
civil cu pareha heterosexual ta 
beneficia di incluyendo matri- 
monio. 
Conhuntamente cu Ministerio 
di Enseñansa y Departamento 
di Enseñansa nos kier brinda 
un structura guia na scolnan 
pa hoben conscientisa tocante 
nos diversidad y retonan di co- 
munidad LGBT+. Creacion di 
un sociedad mas inclusivo ta 
enrikece nos cultura y identi- 
dad. Igualdad ta hancra den nos 
statuut y ta algo cu Accion21 
ta para firmemente pa y no ta 
kere derechonan humano mes- 
ter ser logra door di consulta 
publico. 


Algo cu recientemente Hoge 
Raad a dicidi recientemente 
caminda el a sigura cu “tabata 
un decision historico di Hoge 
Raad pa permiti matrimonio di 
mesun sexo na Aruba, un paso 
hopi importante pa un futuro 
mas inclusivo.” 
Den su plan di gobernacion 
pa loke ta trata e parti social, 
tambe ta inclui e introduccion 
di e ley “Pro-Choice=Legalisa 
aborto.” Den esaki ta indica: 
“Como partido Liberal Pro- 
gresista nos ta kere den au- 
tonomia di cada ser ariba su 
mesun curpa. Nos ta reconoce 
cu esaki ta un tema delicado 
y kier brinda tur ciudadano e 
guia y sosten pa nan por haci 
un decision informa y sigura 
cu e ta esun corecto pa nan. 
Nos ta reconoce cu abortus ta 
sosodiendo caba pero pa per- 
sona di menos recurso cu no 
tin acceso e por crea un peliger 
pa nan salud. Proteha e bida di 
e ser femenino ta un prioridad 
y nos kier combina esaki cu 
ayudo psicologico prome cu 
un decision asina importante 
y tambe despues di un abor- 
tus pa percura nan bienestar. 
Tambe ta importante pa tera- 
pia ta obtenibel pa e famia di 
e ser femenino mientras e ta 
considerando y tambe despues 
si ta necesario. Nos kier sigura 
cu e procedura aki ta existi di 
un forma sigur cumpliendo cu 
reglanan internacional pa esnan 
cu dicidi e ta e decision corecto 
pa nan na e momento ey.” 

Parlamentario independiente Ryçond do Nascimento: 
Caso Avestruz y e amor secreto entre Benny y Marisol 


Mi tin un simpatia grandi pa 
Benny Sevinger. Como po- 
litico e ta papia bon. Como 
hende e ta mishi cu bo alma 
ora bo lesa con el a yora di- 
lanti di hues, contando su 
sufrimento durante e inves- 
tigacion di caso Avestruz. 
Marisol Tromp tambe ta un 
politico cu mi ta simpatisa 
pa varios motibo. Durante 
hopi aña e ta parce di ta un 
persona cu repetidamente a 
bira victima di crueldad di 
parti di Nel Oduber, Chris 
Dammers, Otmar Oduber 
y na ultimo Evelyn Wever- 
Croes. 


Sin embargo e revelacion di 
mas grandi, pa mi, di e caso 
Avestruz ta e coneccion entre 
Benny y Marisol. Den e sen- 
tencia di Hof di dia 12 di juli 
2024 nos por lesa di pagina 17 
te cu 23 un splicacion amplio di 
e proceso coruptivo cu Benny 
tabata usa. E comerciantenan 
cu tabata desea un tereno mes- 
ter a haci nan peticion dirigi 
na Benny. Benny na su turno 
tabatin un libertad demasiado 
grandi pa dicidi ken e ta duna 
tereno, sin ningun problema 
legal pa motibo di un poder 
coruptivo den nos ley di otor- 
gamento di tereno (articulo 25c 
LUE). 


A base di e elemento coruptivo 
den ley Benny tabatin e poder 
pa otorga terenonan bao di e 
condicionnan cu e mes tabata 
stipula pa cada caso individual. 
Hof ta mustra cu Benny no a 
haci nada pa elimina e poder 
coruptivo aki. 


Benny tabata gaña tur comer- 
ciante cu nan tabata haya un 
trato igual. E tabata gaña cu tur 
lo a haya nan tereno segun nan 
beurt a base di e principio First 
In, First Out (FIFO). Pero, e 
evidencia ta mustra cu Benny 
tabata faborece Leoncita y 
Susebeek pa probecho per- 
sonal. E evidencia cu Hof a usa 
ta inclui e testimonio di Sjak- 
Shie. E tabata director di DIP 
bao di Marisol y di Benny di 
2005 pa 2010. Sjak-Shie a mus- 
tra cu e tempo ey ni Marisol 
ni Benny no ta tene nan mes 
na e maneho, manera principio 
di FIFO. 


Loke ta mas interesante ainda 
ta cu no ta Benny a inventa 
e draaiboek di corupcion. 
Aparentemente ta Marisol ta 
e arkitecto. Den e relato di 
NoticiaCla fecha 15 di mei 
2024 ta mustra cu hues a haci 
pregunta na Benny encuanto e 
proceso pa por haya un tereno. 
Durante e interogacion aki 
Benny a laga sa cu no tabata 
existi regla specifico pa otor- 
gamento di tereno. Benny a 


sigura hues cu ora cu el a bira 
minister, el a informa su mes 
kico e proceso tabata bao di 
Marisol y siguientemente 
Benny a dicidi pa mantene e 
proceso mescos. Cu otro pal- 
abra Benny no a haci net nada 
pa elimina e poder coruptivo 
for di proceso cu el a hereda 
di Marisol. 


Ora nos pone e sentencia di 
Hof banda di e WODC-rap- 
port di 2010 tur cos ta cuadra. 
Riba pagina 171 te cu 173 e 
rapport ta mustra cu Marisol ya 
caba tabatin e poder coruptivo 
cu despues a hiba na condena di 
Benny na cuater aña di prison. 
Es mas, e WODC-rapport ta 
sigui mustra cu Marisol a usa e 
poder pa viola e principio FIFO 
den aproximadamente setenta 
caso. Pa colmo mayoria di e 
violacionnan aki a tuma luga 
net prome y durante e cam- 
paña electoral di 2009. Pero, 
toch Benny den capacidad di 
minister nunca a entrega un 
denuncia serio contra Marisol. 
Ta te ora cu el a sinti e rosea 
cayente di husticia el a core 
hinca un cos straño den otro, 
acusando Marisol y Evelyn, 
pero sin basha abao riba e triki y 
trampa cu el copia di Marisol. 


Aña 2009 ainda Marisol taba- 
ta candidato pa MEP. Cuater 
aña despues, na 2013, Marisol 
a bira parlamentario pa AVP. 
Probablemente pasobra Benny 


tabata usando Marisol su draai- 
boek, nunca Marisol a basha 
abou riba Benny. Tampoco 
Marisol a pasa cualkier mocion 
pa kita e poder coruptivo for di 
e minister di infrastructura. El 
a djis apoya Benny y Gabinete 
Mike Eman II te ora cu el a 
clash cu Dammers. 


Ta danki na e trabao grandi 
di Landsrecherche, Ministe- 
rio Publico y Corte Comun 
awe nos sa con Marisol den 
MEP a crea caminda pa Benny 
den AVP, perhudicando hopi 
comerciante. Ta danki na nos 
cadena hudicial awe nos por 
compronde con AVP a usa ley 
di tereno comercial pa facilita 
tereno facil pa friends & fam- 
ily enrikece nan mes. Mientras 
tanto comerciantenan serio 
mester a cumpra e terenonan 
via un construccion legal na 
prijsnan exorbitante. Asina e 
orbita di politiconan aki a ob- 
liga e comerciantenan hisa nan 
prijsnan, aumentando e “cost 
of doing business”, aumentan- 
do inflacion y aumentando 
pobresa. 


Nota di redaccion: E articulo 
aki ta opinion di parlamentario 
independiente Ryçond do Nas- 
cimento, y di ningun manera 
ta refleha opinion di Bon Dia 
Aruba y ta pa responsabilidad 
exclusivo di e autor cu a ofrece 
esaki pa publicacion. 


CBS: Bestaansminimum na Juni 2024 a aumenta Afl. 137 compara cu 
mesun luna na 2023 


E bestaansminimum ta 
e nivel minimo di entra- 
da cual ta wordo percibi 
cu ta necesario pa logra 
mantene un nivel di bida 
adecuado den un cierto 
pais. Usualmente e besta- 
ansminimum ta wordo 
determina door di calcula 
e gasto di tur e recurso- 
nan esencial cu un adulto 
ta consumi den un luna of 
aña. 


Generalmente esaki ta wor- 
do yama un indice basico di 
necesidad, y e ta varia segun 
e prijs di cuminda, paña, 
vivienda, transporte y otro 
articulonan den e “canasta”. 
Escalanan di ekivalencia ta 
wordo usa pa ahusta e nivel 
minimo di entrada percibi pa 
hogarnan di diferente tama- 
ño y composicion. E escala 
ta asigna un peso di 1.0 pa e 
prome adulto y 0.5 pa cada 
adulto adicional den e hogar 


(edad 16+) y un peso di 0.3 
pa cada mucha (edad 0- 15 
aña). 


E bestaansminimum ta basa 
riba cifranan di e rapport 
“Bestaansminimum 2010” y 
ta wordo actualisa mensual- 
mente pa cu inflacion usando 
e CPI mensual. E unidad di 
referencia den e rapport aki ta 
di un hogar cu ta consisti di 
dos (2) adulto y dos (2) mu- 
cha (edad 0-15 aña). 


Na Juni 2024 e bestaansmini- 
mum mensual pa un hogar 
cu ta consisti di dos (2) adulto 
y dos (2) mucha (edad 0-15 
aña) (Afl. 5,473) ta mustra un 
subida di Afl. 137 compara 
cu Juni 2023 (Afl. 5,336) y a 
wordo causa principalmente 
door di subidanan di Afl. 58 
y Afl. 44 den e sectornan di 
“Cuminda y bebida no-alco- 
holico” y “Vivienda”. 

Minister di Salud, Dangui Oduber ta splica e 3 pilar den sector di cuido 


Den cuadro di e mehora- 
cion di e calidad di cuido y 
servicio na Aruba Minister 
di Salud Publico Sr. Dan- 
gui Oduber ta comparti 
cu pueblo su vision y con 
esaki ta parti den 3 pilar: 
Mehoracion, Inversion y 
Prevencion. 


Pilar 1: Mehora nos calidad 
di cuido y servicio na Aruba 
Minister ta menciona pa logra 
mehora esaki, henter e sector 
di cuido mester a bin hunto 
y firma un acuerdo di cuido 
(Zorgakkord) pa locual ta e di- 
reccion cu kier hiba nos cuido 
medico den futuro. Tur esaki ta 
pa salvaguardia e fondo di AZV, 
pa asina nos por keda ofrece 
un seguro medico general na 
tur e aseguradonan. Den e acu- 
erdo di cuido a enfoca ariba e 
siguiente prioridadnan manera; 
reenforsa prome liña di cuido, 
aumenta e accesibilidad, baha e 
lista di espera y percura pa yena 


e vacaturanan di specialista. 


Pilar 2: Inversion den cuido 
medico 
Minister Dangui Oduber ta 
menciona cu locual ta hopi 
importante den e acuerdo 
di cuido ta e presupuesto fi- 
nanciero, pa por guia y deter- 
mina e fondonan pa e añanan 
binidero. A percura pa den e 
presupuesto tin e financia- 
mento necesario pa por haci 
inversionnan den e sector di 
cuido medico manera; inver- 
sionnan na ImSan pa e centro 
di radiotherapie, inversionnan 
na respaldo pa yuda pashent 
cu problema di salud mental, 
inversionnan pa Stichting Bob, 
inversionnan na Hospital pa 
mehora e servicio na pashent, 
inversionnan pa ambulancenan 
nobo y inversionnan den in- 
novacion. 


Pilar 3: Prevencion den 
salud 


Minister Oduber ta sigui traha 
duro pa prevencion di salud. 
E ta e responsabilidad di cada 
ciudadano pa biba un bida ba- 
lansa y saludabel. 
E pilar di prevencion number 3 
ta asina importante y pa es mo- 
tibo a presenta un plan nacional 
di prevencion conhuntamente 
cu Pan American Health As- 
sociation (PAHO) y ademas 
stakeholders den cuido med- 
ico. E meta di e plan di pre- 
vencion ta pa asina conscientisa 
y educa e comunidad con pa 
tin un lifestyle mas saludabel 
pa un mihor calidad di bida y 
pa tin mas productividad den 
nan bida diario. Den cuadro 
di esaki a habri Healthy Life- 
style Center cu ta fungi como 
un centro pa yuda guia y duna 
coaching na tur cu tin e deseo 
di cambia nan lifestyle pa uno 
mas saludabel. 
Minister Oduber ta sigui traha 
pa cumpli cu e compromiso cu 


e tin pa cu e pueblo di Aruba. 
Pa sigui traha pa mehora e cali- 
dad di cuido y servicio den su 


totalidad. Pa asina por ofrece 
un mihor servicio na tur e ase- 
guradonan. 


Alcalde di Amsterdam Halsema 
ta haci yamado riba Gabinete pa 
inverti mas den salud mental 


(NLTimes)—Alcalde 
di 
Amsterdam Femke Hal- 
sema a haci un yamado 
na e gabinete Hulandes 
pa inverti mas den salud 
mental. Den un entrevista 
cu De Telegraaf, el a bisa 
cu mester aloca mas placa 
“riba mamanan cu depre- 
sion leve compara cu hende 
cu hendenan cu malesanan 
psikiatrico cu urgentemente 
mester ayudo.” 


Segun Halsema, tin un “un 
limite den bista” pa e canti- 
dad di hende cu salud mental 
bibando den barionan caba 
vulnerable. E hendenan aki 
ta depende frecuentemente 
riba vivienda social y ta biba 
den barionan cu hopi vivienda 
social. Segun Halsema, esaki 
tambe ta un consecuencia di e 
yamado socialisacion di cuido. 
“E idea cu hende mester por 
participa den sociedad. Nan 
no mester ta cera pa resto di 
nan bida.” 


E alcalde di Amsterdam a sub- 
raya cu esaki ta un bon idea 
pero cu tambe mester tin su- 
ficiente cuido y apoyo pa e 
hendenan aki. Y esey ta pre- 
cisamente kico e ta kere ta falta. 
P’esey e ta pensa e lo ta miho 
si algun hende ser admiti den 
“facilidadnan colectivo” unda 
“nan por keda, keda proteha 
y trata.” 


Den e corant, e alcalde ta aboga 


pa recorte di listanan di espera 
pa cuido hubenil y fortalecien- 
do e politica den e barionan di 
e ciudad. Tambe e kier pa e ser- 
vicio di salud municipal, cuido 
di salud mental, e municipio, 
y polis traha miho hunto riba 
casonan envolviendo hende cu 
problemanan di salud mental. 
Sinembargo, esaki lo rekeri un 
enmienda na e Acto di Protec- 
cion di Data. 


P’esey Halsema kier imple- 
menta medidanan pa sigura 
menos buraco entre e institu- 
cionnan ey cu ta provee ayudo. 
“E ayudo ta demasiado frag- 
menta. Mi kier un number di 
telefon unda hende por yama y 
por ser tuma serio inmediata- 
mente. Esaki mester cana mas 
lihe, mas facil y mas accesible. 
Esey tambe nos ta trahando 
duro riba dje,” el a conta De 
Telegraaf. 


Halsema ta haci un yamado 
riba minsiter Marjolein Faber 
di Asilo y Migracion pa deporta 
migrante cu a sobrepasa nan 
procedura di asilo. Y si e no 
logra haci esaki, pa no bandona 
e municipionan. E ta referi na 
e skema di cama-ducha-pan, 
cual e gobierno kier pone fin 
riba dje. Cu e skema aki, ciu- 
dadnan ta ofrece shelter pa 
hende indocumenta. Halsema 
ta preocupa cu e “problemanan 
psicologico y social lo empeora 
hopi lihe” si e hendenan aki no 
tin cas mas. 

Corsou 
Residentenan: destruccion 
ambiental ta sigui na 
Zakitó 


(CuracaoChronicle)— 
Residentenan di Zakitó 
un bes mas ta batiendo 
alarma tocante e destruc- 
cion ambiental andante 
den nan area. A pesar di 
yamadanan continuo na 
gobierno y parlamento, e 
construccion di edificio- 
nan high-rise y un marina 
pa desaroyadornan priva 
ta sigui, cual nan ta bisa 
ta causando daño severo 
na e ambiente local. 


Cu e aprobacion di e minis- 
terio di Trafico, Transporte y 
Planificacion Urbano, GMFB 
Royal Development Group y 
The View Resort & Marina, 
operando bao Royal Holding 
I, II y III, a procede cu nan 
proyecto di construccion na 
Zakitó. 


“E area aki, conoci pa su beye- 
sa natural, awo ta mirando 
meternan di mata di mangel 
disparce, rifnan di coral hay- 
ando daño,y lagunanan yena,” 
segun e residentenan. Nan tin 
mas cu tres aña ta bringando 
pa proteha e medio ambi- 
ente y ta cuestiona si a tuma 
na cuenta consideracionnan 
ambiental y si a conduci un 
Environmental Impact Report 
(MER) 


Como respuesta, e move- 
mento Save Zakitó a lansa un 
campaña di conscientisacion y 
a colecta casi dos mil firma via 
un peticion, cual a ser entrega 
na varios oficial di gobierno. 
Save Zakitó ta sigui informa e 
publico via nan Facebook page 
y ta sigui aumenta conscienti- 
sacion tocante e importancia 
di un medio ambiente limpi 
y safe. 


A entrega e peticion na presi- 
dente di parlamento, Charetti 
America-Francisca, na fin di 
mei y a luna aki na e represent- 
antenan di e Reino di Hulanda 


na Corsou, Edson Hato. 


Gobernador Lucille George- 
Wout, ken tambe a ricibi e 
peticion hunto cu prome min- 
ister Pisas, a entreg’e tambe 
na e minister relevante. Save 
Zakitó no a manda e peticion 
pa prensa ainda, wardando un 
respuesta oficial for di gobi- 
erno. Si e autoridadnan keda 
keto, e peticion lo ser publica 
inmediatamente despues di 
reces. 


Declaracionnan sin base 
Den nomber di Royal Hold- 
ing Company II B.V., a duna 
un respuesta na e acusa- 
cionnan. Segun e compania, 
e acusacionnan di destruccion 
ambiental no tin base. E com- 
pania ta bisa cu e mangelnan 
no ta hayando daño y cu e 
construccion di The View ta 
tumando luga cu conseho eco- 
logico. Kitamento incidental 
di mangel ta ser compensa pa 
obligacionnan pa replanta. 


Pa loke ta e dañonan na cor- 
alnan durante e construc- 
cion di e marina, e compania 
ta reconoce cu algun coral a 
ser afecta pero a enfatisa cu 
esaki ta pasando den areanan 
cu densidad abao di coral. 


“Ora ta diseña e breakwater, 
nos a determina e diseño y 
posicion basa riba investiga- 
cion cuidadoso di coral pa 
sigura cu e breakwater ta para 
solamente riba tera di lama 
unda e densidad di coral ta- 
bata mas abao cu e limite legal 
di 5 porciento pa cada meter 
cubico. 


E trabao ta ser conduci cu 
medidanan pa preveni sedi- 
mento dañino. “Nos ta traha 
na e entrada di marina sola- 
mente durante mareanan cu 
ta drentando pa asina turbie- 
dad bay paden, leu for di tur 
coral.” 


Caso di “Nuto” Wawoe lo haya audiencia 
Pro Forma dia 31 di juli 


(CuracaoChronicle)—Urvin 
“Nuto” 
Wawoe lo aparece dilanti hues pa prome 
biaha otro siman diaranson, dia 31 di juli. 
E lo ta un audiencia prehuicio, unda e 
acusado por entrega peticionnan inves- 
tigativo, entre otro. Nuto ta legalmente 
representa pa abogado Alicia Blonk. 


E sospechoso di 39 aña Wawoe, ta considera 
como un di e lidernan di e gang criminal Cu- 
rasoleño “No Limit Soldiers” (NLS) y ta sos- 
pecha cu e ta envolvi den asesinato, narcotraf- 
ico y labamento di placa na ambos Corsou y 
Sint Maarten. 


E detencion di Nuto tabata parti di e investig- 
acion Themis, un investigacion comprensivo 


den organisacionnan criminal na Corsou y 
Sint Maarten. Na november 2020, Shurandy 
“Tyson” Quant, un amigo di Wawoe for di 
e bario Koraal Specht, a ser deteni na Dubai 
den e prome fase di e investigacion aki. Quant 
tabata un otro figura clave den NLS. 


Nuto ta wardando e procesamento di su caso 
den un prizon Hulandes. Ainda no ta conoci 
si lo trec’e Corsou pa su audiencia prehuicio, 
cual no ta un practica comun. Tipicamente, e 
lo ser trec’i Corsou pa e prome audiencia sub- 
stantivo. Nuto por ser presente via video link. 


Ta anticipa cu e audiencia substantivo di e 
caso lo tuma luga comienso di 2025. 


Corsou: 
Ombudsman ocupa cu kehonan contra VVRP 


(CuracaoChronicle)— 
Ombudsman 
Keursly 
Concincion a ricibi mayo- 
ria keho tocante e min- 
isterio di Trafico, Trans- 
porte y Planificacion Es- 
pacial (VVRP) na 2023, 65 
den total. Di e 17 inves- 
tigacionnan conduci pa 
e Ombudsman, 10 tabata 
relaciona na su ministe- 


rio. Esaki ta detaya den e 
rapport anual di 2023, cual 
Concincion a presenta si- 
man pasa pa presidente 
di parlamento Charetti 
America-Francisca. 


Na 2023, e Ombudsman 
tabata encarga di 710 peti- 
cion. Mayoria di esakinan 
tabata relaciona na e actitud 


relaha di e gobierno pa loke 
ta respondiendo cartanan for 
di ciudadano- y organisa- 
cionnan. Despues di VVRP, e 
ministerio di Husticia a ricibi 
64 keho, y e ministerio di Fi- 
nanzas a ricibi 40 keho. Di 
e 17 investigacion, 15 tabata 
relaciona na con e gobierno 
ta cumpli cu su debernan, cu 
recomendacionnan pa varios 
ministerio. Tabatin 10 repor- 
tahe y 18 recomendacion pa 
VVRP; 2 reportahe y 7 re- 
comendacion pa Husticia; 2 
reportahe y 4 recomendacion 
pa Salud, Medio Ambiente y 
Naturalesa; y 1 raportahe y 2 
recomendacion pa Desaroyo 
Economico. 


Ademas, e rapport anual ta 
subraya e di 20 aniversario 
di e Ombudsman na 2023. E 
logro aki a ser usa pa refleha 
riba e futuro y engrandece e 
efectividad di e institucion. 
Un resultado significante ta- 
bata e reforma pa un institu- 
cion mas accesible, cu e meta 
pa transportacion publico 
mas husto, cual a ser logra na 
2023. 

Na Hulanda, un schema cu meta pa yuda hende cu discapacidad haya 
trabao paga ta hopi atrasa 


(NLTimes) – E ‘acuerdo 
di trabao’ cu tabatin in- 
tencion pa yuda miles di 
persona cu discapacidad 
pa haya trabao paga no ta 
parce di ta trahando bon. 
Despues di haci investiga- 
cion, Autoridad Laboral 
Hulandes a bisa cu pa un 
parti grandi di e grupo ob- 
hetivo, ta probablemente 
imposible pa haya trabao 
na un dunador di trabao 
regular. 


Otro solucionnan, manera 
actividadnan den dia of lugar- 
nan di trabao protegi cu mas 
guia, por ta mas util pa nan. 


Dunadornan di trabao a pri- 
minti di crea mas cu 125mil 
trabao regular entre 2013 y 
2026 pa hende cu discapaci- 
dad cu ainda ta capaz di traha. 
Guia adicional tabatin inten- 
cion pa yuda e hendenan aki 
haya trabao na un dunador 


regular. Secretario Estatal di 
Participacion, Jurgen Nobel 
a anuncia diamars cu esaki a 
crea casi 86mil trabao te awo. 


Autoridad Laboral ta mira 
cu como un tercera parti di e 
hende den e grupo obhetivo 
aki (35 porciento) no taba- 
tin trabao di 2019 pa 2021, 
despues di apenas traha e 
añanan prome. 


Un porcion di e grupo no 
tin chens di obtene un trabao 
regular, Autoridad Laboral ta 
teme. Nan ta basa esaki riba 
e experiencia di empleadonan 
di agencia di beneficio UWV 
y municipalidadnan cu ta 
purbando di yuda hende cu 
discapacidad haya trabao. Es- 
aki ta trata principalmente di 
hende cu tin varios problema 
simultaneamente, manera 
limitacion cu debe, tarea di 
cuido of problema cu vivi- 
enda. 


Empleadonan municipal y di 
UWV a bisa Autoridad Lab- 
oral cu trabao protegi of ac- 
tividadnan den dia lo ta miho 
pa habilita nan pa participa 
den sociedad. Sinembargo, 
segun Autoridad Laboral, ai- 
nda tin demasiado obstaculo 
pa cambia plan. 


Esaki tambe a proba di tin un 
impacto negativo riba hende 
cu tin discapacidad y por a 
haya un trabao na un du- 
nador regular pasobra no tin 
suficiente tempo pa guia nan 
pa hacie. 


E casi 86mil trabao cu a crea 
te awo ta menos cu e meta di 
105mil trabao pa 2023. 
Sindicato laboral FNV a bisa 
cu ta atendiendo e problem- 
anan cu acuerdo di trabao pa 
añas. Vicepresidente Kitty 
Jong a bisa cu riba papel, e 
hendenan aki por traha, pero 
den practica, no tin un chens 


realistico pa traha. “Nos mes- 
ter mehora nos trabao y cam- 
bia cos.” 
FNV ta kere cu mester tin 


mas trabao protegi unda hen- 
de por traha den un ambiente 
safe y adapta. 


Violencia politico birando mas y mas aceptable na Europa, segun estudio 


(NLTimes) – E estudionan 
mas recien ta mustra cu hen- 
de na Europa ta aceptando 
violencia cada bes mas como 
un manera pa resolve prob- 
lema politico of tuma accion 
contra politiconan. Esaki ta 
un consecuencia di haci e 
debate politico mas fuerte, 
Trouw ta reporta. 


E atmosfera politico na Euro- 
pa a keinta den ultimo añan- 
an. Politiconan na varios pais 
Europeo a sinti e frustracion 
di e poblacion directamente: 
Na Alemania, a ataca politi- 
conan mientras nan tabata 
pone poster di eleccion; y na 
Hulanda, a dal lider di FvD, 
Thierry Baudet cu un para- 
plu. Specialmente despues di 
intento di asesinato di Don- 
ald Trump, un debate a bin 
dilanti na Hulanda tocante 
e seguridad di politiconan, 
specialmente esnan cu ta 
pertenece na e spectrum pop- 
ulista di derecha. 


Jonathan van ‘t Riet no kier 
dramatisa e desaroyo di vio- 
lencia politico demasiado, 
ya cu historicamente, sem- 
per tabatin comportamento 
politico asina di e poblacion 
civil. E comportamento aki 
ta principalmente pa motibo 
di e cultura politico di e pais 
respectivo. “Francia tin un 
tradicion di protesta violento, 
pues mira e disturbionan to- 


cante e edad di retiro. Alema- 
nia tin problema cu derecha 
extremo. Pero en general, e 
atmosfera na Europa ta scur,” 
el a bisa Trouw. 


Van ‘t Riet ta investiga tol- 
erancia di violencia politico 
na Hulanda na Instituto di 
Ciencia di Comportamento 
na Universidad Radboud. 
Den su estudio di 2021, como 
un di cinco parti di encuesta- 
do a bisa cu un menasa tabata 
aceptable pa pone un politico 
cu ta “destruyendo e pais” 
riba e caminda corecto. Den 
su estudio nobo, cu ainda no 
a keda publica, un cuarta parti 
di e encuestadonan a bisa cu 
esaki tabata okay. 


Sinembargo, e aceptacion di 
violencia politico a bira mas 
amplio den sociedad. Ora a 


puntra cu algun di e prob- 
lemanan cu ciudadanonan tin 
cu gobierno por keda resolvi 
“cu algun bala bon tira,” 1.9 
porciento a responde na 2021 
cu nan ta di acuerdo, y den e 
encuesta recien, e cifra aki ta 
4.8%. 


E aumento aki no ta laga Van 
‘t Riet no impresiona. P’e, es- 
akinan ta cifranan halto, pero 
e no ta kere cu esaki ta si- 
nonimo cu sostene asesinato 
politico of tuma over gobier- 
no. Sinembargo, e estudio ta 
mustra cu e hendenan aki no 


ta rechasa categoricamente e 
violencia contra politiconan. 
Segun e estudio, esnan cu 
tin tendencia pa mira violen- 
cia politico como un manera 
pa logra algo mas probable- 
mente ta hende homber, jong, 
y usualmente confrontando 
dificultad financiero. Loke 
nan tin en comun riba tur 
cos, segun e investigador, ta 
desconfiansa, e idea cu cos- 
nan ta pasando cu no ta bon. 
“MNi ta sospecha cu violen- 
cia ta ainda e unico manera pa 
laga nan voz ser scucha,” Van 
‘t Riet ta splica. 

Colombia: Oposicion ta cuestiona Petro 
pa inseguridad den e pais y corupcion 
den gobierno 


(EFE) – Senador di parti- 
do opositor Centro Dem- 
ocratico, Miguel Uribe 
Turbay diasabra ultimo a 
sigura cu presidente Co- 
lombiano, Gustavo Petro 
ta papia “di un pais cu no 
ta existi,” na tempo cu a 
critica inseguridad, scan- 
dal di corupcion den go- 
bierno y asesinato di lider- 
nan social. 


“Nos tin oranan scuchando e 
descripcion di un pais cu no 
ta existi y hopi leu di esun cu 
nos ta biba tur dia. E presi- 
dente a bin papia di soño y 
fantasia, mi ta supone, cu ta 
pasa mas tempo soñando cu 
lanta,” e legislado a bisa du- 
rante su discurso di oposi- 
cion na instalacion cu Con- 
greso cu Petro a haci. 


Uribe Turbay a resalta cu den 
dos aña cu Petro tin gober- 
nando a registra e asesinato 
di 334 lider y ta conta mas di 
170 masacre. 


“Ta duel nos den alma, pa 
su indiferencia ta matando 
polisnan na Cauca,” e con- 
gresista a bisa ora a referi na 
e ola di violencia cu ta golpia 
e departamento en cuestion. 


Tambe a papia contra reforma 
di pension aproba na Con- 
greso debi cu “no ta resolve e 
problemanan di e sistema ac- 
tual, ta pone den riesgo loke 
a spaar den pension y ta con- 
dena nos hobennan pa nunca 
baha cu pension.” 


Igualmente a sigura cu un 
constituyente ta sirbi sola- 
mente pa Gobierno y politi- 
conan tradicional. Sinembar- 
go, a bisa cu na Colombia “lo 
no tin constituyente y menos 
pafo di e ley, ni tampoco ‘fast 
track’ pa viola e Constitu- 
cion. Nos no ta bay permiti 
esey,” el a adverti. 


Petro a propone den Con- 
seho di Nacionnan Uni un 
plaso suplementario di shete 


aña pa implementa Acuerdo 
di Paz den su tres factor: re- 
forma agrario, inclusion teri- 
torial y unificacion di sistema 
hudicial di berdad y recon- 
ciliacion. 
Eynan el a reconoce cu tur 
su proposicion lo mester un 
pacto grandi nacional prome 
“cu mita di e poblacion” cu ta 
opone e Acuerdo di Paz, y pa 
vence oposicion, pa locual a 
solicita un fast track, cual ta 
un mecanismo legislativo cu 
lo por permiti aplica reforma 
mas urgente mediante proce- 
dura mas lihe. 


Di otro banda, e represent- 
ante di partido Verde Oxige- 
no, Daniel Carballo, a sigura 
cu no ta kere cu presidente 
Petro ta corupto, pero a sig- 
ura cu e ta kere cu “den su 
afan di yega na poder el a uni 
cu personanan indecente y a 
adkiri comportamento cu a 
daña su proyecto di cambio.” 


Tambe a señala cu “e balans ta 
negativo di su gobierno” y a 
enfatisa cu Petro ta un mal ad- 
ministrado. Den un discurso 
diasabra ultimo cu motibo di 
instalacion di e periodo nobo 
di sesion na Congreso, e cel- 
ebracion di Dia di Indepen- 
dencia Colombiano, Petro a 
propone un “acuerdo nacio- 
nal” y a pidi pordon pa scan- 
dal di corupcion den Unidad 
Nacional pa Gestion di Ries- 
go di Desaster (UNGRD) cu 
ta involucra legislado-, min- 
ister- y otro funcionarionan 
halto di su Gobierno. 


Brazil: Lula ta lansa su 
candidato pa alcaldia di 
Sao Paulo “pa fascistanan 
no bin back nunca mas” 


(EFE) – Presidente Brasileño, Luiz Inacio Lula da Sil- 
va, diasabra ultimo a anuncia su candidato pa alcaldia 
di Sao Paulo, diputado Guilherme Boulos, den cual 
Lula ta convenci cu su victoria na eleccion munici- 
pal di october ta bay evita cu “fascistanan bin back na 
poder.” 


“Cu victoria di Boulos nos por bisa cu nunca mas dere- 
cha extremo, fascistanan, nazi, negacionista y gañado lo no 
bolbe goberna e pais of ciudad aki,” Lula a bisa den un acto 
den cual a oficialisa Boulos como candidato di coalicion di 
ocho partido na Sao Paulo. 


Boulos, lider di movemento di ‘sintecho’, diputado feder- 
al di partido Socialismo y Libertad (PSOL) y fiel aliado di 
Lula, lo tin como adversario principal e alcalde actual, Ricar- 
do Nunes, miembro di e partido derechista di ex-presidente 
Jair Bolsonaro. 


Segun encuesta, e dos candidato ta empata tecnicamente cu 
intencion di voto mientras ta falta 77 dia pa eleccion. 
Esaki ta prome biaha cu Partido di Trahadonan (PT), cual 
Lula a funda na 1980, ta renuncia di tin un candidato propio 
pa e capital paulista. 


Den e contexto aki, Lula a garantisa su apoyo incondicional 
na Boulos y a pidie pa duna atencion na e poblacion pober 
di e ciudad, cu ta sufri cu ausencia di Estado y falta di opor- 
tunidad. 
“Ta posibel pa goberna e ciudad aki cu mas humanismo, wak 
e ciudad, goberna pa muchanan di color scur y hende muhe 
color scur, cu ta wordo persigui,” e hefe di estado a bisa. 


Den su opinion, asina Sao Paulo, e ciudad cu mas recurso 
economico y cu mayor poblacion na e pais, ta bay trans- 
forma den un “ciudad mas humanista, solidario y fraternal.” 


Acompaña pa ex-alcalde Luiza Erundina, Marta Suplicy, 
awor candidato pa vice- alcalde di Boulos, y Fernando Had- 
dad, cu ta e minister di Hacienda actual, e lider di ‘sintecho’ 
a priminti di “no laga niun hende atras.” 


Den su discurso el a defende combati desigualdad, caba cu 
analfabetismo y renoba e flota di busnan municipal cu au- 
tonan electrico. 


E eleccion municipal, den cual ta bay renoba alcalde di 5.568 
municipio, ta mustra un bataya nobo entre progresismo cu 
Lula y derecha extremo di Jair Bolsonaro. 


Tambe ta bay sirbi como un thermometer pa e gestion di 
Lula cu ta casi na mita di su mandato di cuatro aña y di ani- 
mo di e votonan den marco di eleccion presidencial 2026, 
den cual Lula a insinua caba cu e lo bolbe presenta como 
candidato. 

50 aresto despues cu a intercepta barco cu cocaina den Caribe 


(Europol) – A aresta 39 indi- 
viduo dia 24 di juni ultimo 
na Spaña, Noruega, Polonia 
y Reino Uni despues cu a 
confisca cocaina na un ba- 
lor di 45 miyon euro for di 
un barco riba lama na 2023. 
Tripulacion di 8 persona 
tambe a keda aresta durante 
e intercepcion inicial aki. 


Simultaneamente a haci inval 
na 47 cas na Bulgaria, Co- 
lombia, Noruega, Panama, 
Portugal, Spaña y Trinidad y 
Tobago. Simannan subsecuente 
a mira otro tres individuo de- 
teni, treciendo e cantidad total 
di aresto na 50. 


Europol a sostene e inves- 
tigacionnan aki desde augus- 
tus 2023. Dia 20 di december 
2023, autoridadnan a inter- 
cepta un barco di bela den 
awanan internacional cerca di 
costa di Martinique cu 1,500 
kilo di cocaina abordo. Ocho 
persona, incluyendo e tripula- 
cion y algun involucra di otro 
manera, a keda aresta e mesun 
dia. Despues di e operacion aki, 
den marco di actividadnan di 
inteligencia na caminda cu su 
contrapartinan operacional, 
Europol a logra desaroya in- 
teligencia accionable relaciona 
cu actividadnan di traficacion 
di droga di e grupo di crimen 
organisa aki. Esaki a conduci na 


mas investigacion y actividad- 
nan operacional involucrando 
10 pais. 


A aresta e sospechosonan 
como parti di un operacion 
internacional contra trafica- 
cion di droga dirigi pa Polis 
Nacional Spaño. Autoridadnan 
Spaño a traha di cerca cu Polis 
Noruego, Agencia Nacional di 
Crimen di Reino Uni, y Ad- 
ministracion di Droga Meri- 
cano (DEA) den e marco di un 
Taskforce Operacional cu a set 
up na Europol. Proposito di e 
taskforce tabata pa enfoca riba 
un organisacion di traficacion 
di droga cu vinculo na region 


Western Balkan cual autoridad- 
nan tabata sospecha di manda 
cantidadnan grandi di cocaina 
pa Europa. 


10 barco di cocaina operan- 
do entre Sur America y UE 
Durante e investigacion, e 
agentenan a identifica un total 
di 10 barco usa pa e organisa- 
cion riba e ‘rutanan di droga’ y 
cu e criminalnan tabatin dife- 
rente base di operacion na Spa- 
ña y Sur America. Na Spaña, 
nan a usa Valencia, Alicante, 
Almeria, Malaga y Islanan Ca- 
narias como puntonan logis- 
tico prome cu nabega pa Sur 
America. Na Sur America, nan 


a usa Brazil, Colombia, Guy- 
ana, Trinidad y Tobago, Saint 
Lucia, Barbados of Panama pa 
mantene e barconan di bela cla 
pa nabega cu e droga. E sistema 
aki ta nifica cu por move car- 
gamentonan asina cu e orden 
di e lider di e red criminal of 
su teniente keda ricibi. 


Despues lo tuma e cocaina for 
di costa di e islanan Caribe riba 
barconan di bela cu tiki despues 
tabata nabega pa Spaña, for di 
unda tabata distribui e droga 
na varios pais di UE riba tera. 
E tripulacion pa e barconan di 
bela tabata recluta na Noruega 
door di un di e lidernan di e 


organisacion di traficacion di 
droga, kende Europol a designa 
como un Obhetivo di Balor 
Halto. E individuo aki tabata 
entre esnan aresta na Noruega 
dia 24 di juni. 


Cooperacion internacional via 
Europol pa vincula confisca- 
mento di droga y traficadornan 
E operacion aki tabata e cul- 
minacion di varios luna di 
planeamento meticuloso den 
preparacion pa e fase final di 
e accion. E partnernan ta trah- 
ando hunto di cerca den marco 
di un Taskforce Operacional 
di Europol pa establece un 
strategia conhunto y organisa 
e intercambio extensivo di in- 
formacion. 


Europol a duna desaroyo con- 
tinuo di inteligencia pa crea un 
mapa di e obhetivonan y nan 
actividad criminal. E agencia 
tambe a financia un reunion 
operacional na Madrid. Du- 
rante e dia di accion, un ex- 
perto di Eurpol a keda desplega 
na Marbella, Spaña, pa duna 
asistencia cu e analisis rapido 
di data mientras tabata col- 
ecta esaki, yudando pa ahusta 
e strategia operacional segun 
tabata necesario. Ademas, Eu- 
ropol a funda e intercambio 
di agentenan di polis Spaño y 
Noruego riba dia di e accion. 


Lidernan Caribense ta pidi 
‘Marshall plan’ pa yuda 
reconstrui despues di 
Horcan Beryl 


(TheGuardian) – Lidernan 
Caribense luchando pa gen- 
era centenares di miyones 
despues cu Horcan Beryl a 
destrui islanan completo a 
pidi gobierno Britanico pa 
sostene un ‘Marshall Plan’ 
pa reconstrui nan paisnan 
devasta. 


E horcan, cu a subi tera den 
Caribe dia 1 di juli, a mata al 
menos 11 persona, a destrui 
mas cu 90% di edificio na par- 
tinan di Grenada y St. Vincent 
and the Grenadines (SVG) y a 
laga miles sin hogar y sin awa 
potable, electricidad ni cum- 
inda. 
E carta dirigi na secretario 
di Exterior, David Lammy, y 
e canciyer Rachel Reeves ta 
punta riba e patronchi con- 
tinuo di horcannan destruc- 
tivo den Caribe, cu Dominica 
perdiendo mas cu 200% di su 
GDP despues di daño ocasiona 
pa Horcan Maria na 2017. 


E carta, firma pa prome min- 
isternan di Antigua and Bar- 
buda, SVF y Grenada, ta adverti 
cu paisnan Caribense no por 
sostene e debe aumentando 
pa reconstruccion cada biaha 
di nobo. E carta ta haci un 
yamado pa “cancelacion in- 
mediato di debe duna a traves 
di mecanismonan pre-acorda 
cu ta inicia automaticamente 
den caso di un desastre cu ta 
cualifica manera esun actual.” 


Igualando e impacto di horcan- 
nan den nacionnan Caribense 
na un Armageddon nuclear, e 
carta ta propone un iniciativa 
similar na e Marshall plan di 
Merca, di $13 biyon pa yuda 
reconstrui Europa despues di 
Segundo Guera Mundial. E 
$13 biyon aki ta ekivalente na 
$227 biyon awendia. 


E version Caribense lo inclui 
prestamonan mas barata, op- 
cionnan di restructuracion 


di debe, acceso mehora na 
donacion pa daño relaciona 
cu clima, y un programa na 
gran escala pa construi infra- 
structura berde y resiliente y 
economianan mas fuerte. 


Dia 5 di juli, Lammy a anun- 
cia un pakete di mey miyon 
Libra pa paisnan Caribense 
afecta pa Beryl y a priminti pa 
duna prioridad na e emergencia 
climatico. Pero prome minis- 
ter di SVG, Ralph Gonsalves 
y su contraparti Granadino, 
Dickon Mitchell a describi e 
placa genera te awo for di polisa 
di seguro y contribucionnan 
como un “gota den e hemchi.” 


Den e apelacion conhunto dia 
11 di juli nan a implora “emi- 
sornan mayor” cu a “ingenia e 
crisis climatico” den nomber 
di prosperidad pa haci loke ta 
moralmente responsable y of- 
rece sosten significativo pa nan 
recuperacion y alivio. “Con un 
pais cu tiki espacio fiscal por 
reconstrui 2,500 cas, manera 
ta e caso di SVG? Hasta un 
pais mas grandi, un econo- 
mia mas grandi lo haya esaki 
hopi problematico, mucho 
menos un pais asina chikito 
y fragil manera esun di nos... 
realmente nos mester di boso 
ayudo. Ta asina simpel. Si bo 
tin un sentido di responsabili- 
dad y humanidad, y mi ta kere 


cu bo tine, mi ta kere bo lo 
asisti,” Gonsalves a bisa den e 
conferencia di prensa. 


Coordina pa e thinktank ODI y 
firma pa expertonan climatico, 
e carta na gobierno Britanico ta 
sostene e argumento cu islanan 
den Caribe no mester ser laga 
pa carga e peso financiero di un 
crisis cu nan no a causa. 


Emily Wilkinson, principal re- 
search fellow di ODI y direc- 
tor di su Iniciativa pa Islanan 
Resiliente y Sostenible, a bisa 
cu sosten di Reino Uni pa e 
Marshall Plan por yuda e is- 
lanan chikito “evita un crisis 
di debe.” 

Ehecutivonan di FIFA ta reuni 
cu gobierno pa e proyecto di 
Turf di e 7 veld di futbol 


FIFA Artificial Turf expert 
Alastair Cox hunto cu Jor- 
dan Victoire FIFA Region- 
al Development Manager 
acompaña pa presidente di 
Arubaanse Voetbal Bond 
(AVB) Sr. Randolf Lacle, 
secretario general Sra. Dy- 
ane Wiersma y Sr. Pancho 
Croes Project Manager a 
haci un bishita na Minister 
President di Aruba Evelyn 
Wever-Croes y Minister di 
Enseñansa y Deporte Endy 
Croes pa dialoga tocante e 
fase final di e Proyecto di 
Turf pa e shete veldnan di 
futbol na Aruba. 


Team di consehero Sr. Fran- 
cis Croes y Sr. Chito Geer- 
man tambe a acudi pa asina 
tur brinda apoyo pa realisa e 


Proyecto di Turf. FIFA y AVB 
a confirma cu e shete veldnan 
inicial ta Nacional, Bubali, 
RCA, River Plate, Dakota, 
Estrella y La Fama. Tin algun 
rekisitonan cu mester atende y 
finalisa dentro di poco. E man- 
datario di Deporte ta indica cu 
e tabata un reunion exitoso. E 
proyecto aki lo eleva e nivel di 
futbol aki na Aruba. Esnan cu 
ta bin na remarke pa FIFA ta 
categoria di mucha, hoben y 
futbol femenino. Pronto FIFA 
lo t’ey bek pa firma un acuerdo 
pa e proyecto aki cu lo inicia 
comienso di aña 2025. Minister 
Endy Croes ta gradici Prome 
Minister Evelyn Wever-Croes, 
Gobierno di Aruba, FIFA, AVB 
y tur stakeholder cu hunto ta 
logrando proyectonan bunita 
pa e deporte di futbol. 


Aruba ta derota Republica Dominicana 2-0 na 
Corsou y ta titula campeon di Serie del Caribe 
Seleccion Little League 11-12 back den World Series 
despues di 13 Aña 


Aruba a sobresali cu un 
“outstanding performance” 
den Serie Del Caribe, cual 
a tuma luga na Corsou. Di- 
asabra atardi, Aruba a topa 
e fuerte ekipo di baseball 
di Republica Dominicana 
den e gran final. Aruba un 
dia anterior tabata perdi 6-0 
den prome inning contra e 
fuerte Seleccion di Pariba 
di Corsou y a logra bringa 
pa gana e wega aki 12-8 tras 
di un tremendo home run 
di tres careda di Arnold 
Martha cu a trece Aruba 
bek den wega. 


Diasabra anochi, den un sta- 


dion yen yen, Aruba ta derota 
Republica Dominicana 2-0 
pa titula campeon di Serie 
Del Caribe. Pitcher Naivmar 
Angela ta tira un “one hitter” 


te den di 5 inning sin permiti 
careda, mientras e mes ta 
conecta un cuadrangular pa 
manda Aruba ariba 1-0 den e 
di dos entrada. Sigur un wega 
yena cu emocion, pero Aruba 
su seleccion a hunga cu carac- 
ter pa gana y a sa di ehecuta e 
momentonan mas crucial sea 
cu “double play” y hungadanan 
na momento oportuno. Pabien 
na nos seleccion, pabien na e 
coaching staf y manager y tur 
cu a duna nan aporte. 


Seleccion di Aruba awo ta bay 
sigui prepara pa augustus nan 
biaha pa Williamsport na Penn- 
sylvania pa representa Caribe 
completo den e gran World 
Series. Weganan aki lo ta bay 
ta en bibo riba ESPN. 


Aruba cu Medaya di Brons 
den Mundial di Equitacion 


Despues di 3 dia largo di 
competencia, Aruba ta 
conkista un Medalla di 
Brons den e Categoria di 
Amazonas 25+, un logro 
sumamente importante pa 
Lea Vink. 


Durante un categoria cu a 
tarda 2 ora cu competencia 
hopi fuerte, Lea Vink a logra 
Medaya di Brons pa Aruba. 
Enfrentando 
competencia 
hopi fuerte di Puerto Rico, 
USA, Colombia, Corsou y 
Venezuela, Aruba a saca cara 
pa demostra e calidad cu nos 
tin den Equitacion. 


Ariba diahuebs, e prome dia di 
competencia Mia Rose Tromp 
a haci un bunita presentacion 
pero no a logra clasifica pa 
sigui. Diabierna den su debut 


den un Mundial, Zachary Cof- 
fie a clasifica entre 11 jinete 
pa e siguiente etapa, pero no a 
logra keda cu un di e 6 premia- 
cion cu tin. Diasabra a cuminsa 
cu Courtney Irausquin, ken a 
haci un bunita recorido pero 
entre competencia fuerte y di 
4 ora, no a logra clasifica den 
e categoria di 15-17 aña. 
Carolina de Cuba y Genesis 
Pietersz ambos a representa 
Aruba den categoria di 18-20 
aña, caminda Genesis a logra 
clasifica entre 10 Amazona, y 
aunke a haya palabra di elogio 
di e hues, no a logra pa por a 
haya un cinta. Den un compe- 
tencia caminda e pais anfitrion 
a domina mayoria di e catego- 
rianan y bay cu mayoria di me- 
daya, OCA ta hopi orguyoso 
di e presentacion di nos Jinete 
& Amazona. 

Max Verstappen rabia cu plan di Red Bull mientras e ta caba 
na di cinco luga na Hungria 


(NLTimes)—Max 
Verstappen 
mester a keda na di cinco luga na 
e Grand Prix na Hungria ayera. 
E campeon mundial tabatin un 
careda frustrante den su auto di 
Red Bull, bahando for di tercer 
pa di cinco. 


Chauffeur Australiano Oscar Piastri a 
gana su prome Grand Prix di carera 
den su McLaren prome cu compa- 
ñero Lando Norris, ken a ser ordena 
pa e equipo pa duna Piastri e posicion 
mas halto. Lewis Hamilton (Mer- 
cedes) a caba na di tres luga. 


E drama a cuminsa riba e prome skina 
ora Verstappen, ganador di e dos care- 
danan anterior na e Hungaroring, a 
cuminsa for di tercer posicion y apa- 
rentemente a beneficia for di un co- 
mienso malo di Norris. Piastri tabata 
paden y a forsa Norris y Verstappen 
afo. 


Sinembargo, pasobra e Hulandes a 
pasa e Britanico por medio di sali for 
di e pista, a inicia un investigacion, y 
Red Bull a instrui Verstappen pa laga 
Norris pasa atrobe. Verstappen a haci 
esaki a pesar di un protesta duro y 
despues a mira ambos McLaren core 
bay. “Ok, pues bo por djis pusha hen- 


de for di pista e ora? Bo por bisa FIA 
cu nos lo core asina cuminsando awo, 
djis pusha hende for di pista.” 


Na e prome pitstopnan, Red Bull a 
laga su chauffeurnan continua pa un 
tempo largo, cual a costa Verstappen 
un luga pa Hamilton. E campeon 
mundial a bin back pero no por a pasa 
Hamilton riba e circuito. Verstap- 
pen a purba riba su di 35 ronda pero 
no por a mantene e birada pafo. El a 
keha cu su auto no tabata bira skerpi 
y tambe tabatin Charles Leclerc den e 
Ferrari patras di dje. 


Hamilton y Leclerc a gana tempo via 
un stop trempan riba Verstappen, ken 
a cay back pa di cinco luga tras di e 
Ferrari despues di su pit stop. El a ra- 
bia cu su quipo, bisando cu “ta basta 
impresionante cu nos ta laga nos mes 
ser bendi barata y completamente 
daña mi careda.” El a agrega na esaki 
bisando despues cu “boso a duna mi 
un strategia malo. Mi ta purbando di 
salba loke a resta.” 


Pa pasa Leclerc no tabata facil, miran- 
do cu Verstappen a tuma par ronda 
pa logra. Despues el a fracasa pa pasa 
Hamilton e prome biaha y despues a 
bay pa un segundo intento e siguiente 


ronda, durante cual el a calcula malo 
y a ser kita for di pista pa e Mercedes 
drentando. Verstappen por a sigui, 
pero el a keda patras di Leclerc. 


Esaki a resulta den mas drama riba 
e radio di Red Bull, unda ingeniero 
Gianpiero Lambiase a bis’e cu e ta 
comportando manera mucha. Mien- 
tras tanto Norris a tuma e avance 
for di Piastri cu un pit stop trempan, 
aunke e equipo tabata kier pa Norris 
dun’e back e avance. Despues di hopi 
insistencia, el a laga Piastri pasa, ken 
ainda a logra su prome victoria. Ham- 


ilton a completa su di 200 careda na 
tercer luga. 


Por medio di caba segunda, Norris a 
haya ocho punto riba Verstappen den 
e ranking di temporada. Verstappen 
ta prome cu 265 punto. Norris ta se- 
gundo cu 189 punto. 


E Grand Prix Belga ta plania pa otro 
siman na e circuito di Spa-Francor- 
champs. 


Potret di Ference ISZA pa ANP. 


Team TU Eindhoven ta gana campeonato mundial di futbol robot 


(NLTimes) – Team TU Eind- 
hoven a bira campeon mundial 
den futbol robot riba diadomin- 
go, segun e universidad ta reporta. 
Tech United a gana e final contra 
BigHeroX for di China 6-1. 


E team di Eindhoven a gana pa di 
ocho biaha. E team Chines mester a 
competi cu un robot menos den e fi- 
nal pa motibo di un fuse defectivo. 


Durante e cinco dia di e RoboCup 
2024, e team Hapones, Hibikini- 
Musashi@Home a gana e categoria 
pa e miho robot den tareanan di hogar 
manera yena mashin di laba co’i kibra 
y trece koffie. 


E competencia tambe a determina cua 
robot por ser mihor usa pa busca so- 
brevivientenan bao escombro despu- 
es di un desaster, cual Team Robotec 
a gana. 


Segun director di e torneo, Rene 
van de Molengraft, e entusiasmo pa 
e RoboCup tabata grandi a pesar di 
calor. El a bisa tambe cu e participan- 
tenan a mustra con hopi e RoboCup 
ta “stimula ciencia y innovacion den 
robotica.” 


Un total di 300 team a competi den 
cinco categoria. E torneo di robotica 
ta bay tuma lugar na Brazil proximo 
aña. 

Oficialnan na California ta bisa cu corte di huicio mas grandi a bira 
victima di atake ransomware 


(AP) — Un atake di ran- 
somware (secuestro ciber- 
netico) a shut down e 
sistema di computer di e 
corte di huicio mas grandi 
di e pais, segun oficial- 
nan di e Corte Superior di 
Condado di Los Angeles, 
Merca, a bisa. 


E atake di seguridad ciber- 
netico a cuminsa diabierna 
trempan, y no ta kere cu e ta 
relaciona cu e update defec- 
tuoso di CrowdStrike cu a 
interumpi aerolinea, hospital 
y gobiernonan rond mundo, 
segun oficialnan a bisa den 
un declaracion diabierna. 


E corte a deshabilita su red di 
sistema di computer na mo- 
mento cu a descubri e atake, 
y ta bay keda down durante 
al menos weekend. Un in- 
vestigacion preliminar no a 
mustra evidencia cu e da- 
tonan di usuarionan tabata 
afecta, segun e declaracion. 


E Corte Superior di Conda- 
do di Los Angeles ta e corte 
superior unifica di mas gran- 
di na Merca, sirbiendo e 10 
miyon residente di e condado 
den su 36 cas di corte. Casi 
1.2 miyon caso a keda docu- 
menta y 2,200 huicio cu hu- 
rado a ser conduci na 2022. 


KLM ta ofrece pasaheronan rebooking di vuelonan cancela despues di 
caida global di Windows 


(NLTimes) – Siguiendo e 
interupcion global di com- 
puter diabierna, a bin caos 
den aeropuertonan Hulan- 
des. Desde diasabra tardi, e 
aerolinea Hulandes KLM ta 
purbando book di nobo e 
vuelonan cancela pa pasa- 
heronan. 


KLM awo a duna tur pasahero 
kende nan vuelo cu e aerolinea 
a keda cancela pa motibo di e 
fayo mundial di computer un 
oferta pa rebooking den proxi- 
mo dianan, segun un vocero di 
KLM. Sinembargo, e no por a 
bisa con hopi pasahero di KLM 
tabata afecta pa e interupcion. 
Diabierna, ora e interupcion 
a tuma lugar, KLM a cancela 
155 vuelo. Diasabra, e aero- 
linea a cancela otro seis vuelo. 
Diadomingo, no a cancela mas 


vuelo e conexion cu e fayo di 
computer, e vocero a reporta. 
KLM a suspende operacionnan 
di vuelo diabierna pa motibo 
di e fayo. E dia ey, e aerolinea 
a pidi su pasaheronan pa no 
bin Schiphol si nan vuelo 
tabata cancela of retrasa sev- 
eramente. E cancelacionnan a 
causa problema na aeropuerto- 
y aerolineanan mundialmente. 
E cancelacion a yega na mal 
momento, ya cu vakantie di be- 
rano na Europa ta nifica trafico 
peak pa aerolineanan. 
Diabierna, KLM a bisa cu ta- 
bata haciendo “tur loke por” 
pa purba rebook tur ticket di 
pasahero pa proximo dianan. 
Pasaheronan no ta bay ricibi 
compensacion pasobra, den e 
caso aki, e aerolinea ta experi- 
mentando force majeure, KLM 
a bisa anteriormente. 


Despues di anuncio di modelo nobo, Sam Altman ta bisa cu ChatGPT 
mester cambia nomber 


(NDTV) – Despues di lans- 
amento di e modelo mas 
nobo, ChatGPT-4o Mini, 
hefe di OpenAI, Sam Alt- 
man a reconoce cu Chat- 
GPT mester un “cambio 
den schema di nomber.” 


Desde su incepcion, OpenAI 
consistentemente a utilisa e 
mesun sistema di nomber pa 
ChatGPT y su diferente ver- 
sionnan. 
Dia 18 di juli, OpenAI a anun- 
cia un modelo nobo, cual a 
describi como “nos modelo 
chikito mas eficiente pa cos- 
to.” E CEO a comparti un post 
di esaki riba su cuenta di X, 


bisando: “15 cen per miyon to- 
ken di input, 60 cen per miyon 
token di output, 82% MMLU, 
y lihe.” 
“Mas importante, nos ta kere 
cu hende ta bay realmente 
gusta usa e modelo nobo.” 


Mientras hopi usuario a aprecia 
e producto, un usuario a co- 
menta cu e nomber di e mode- 
lonan ChatGPT, cual a extende 
mientras e desaroyo di OpenAI 
a avansa, mester di cambio. 
Usuario Shea a responde na e 
post di Altman, bisando “boso 
mester un cambio den schema 
di nomber asina hopi.” E ente- 
preneur a tuma nota di esaki y 


a responde, “lol, si nos mester.” 
Un di e modelonan AI mas 
efectivo di e compania, GPT- 
4o Mini ta chikito y ta duna 
latencia minimo (e cantidad 
di tempo cu ta tuma pa mus- 
tra un respuesta.) OpenAI ta 
bisa cu e ta bay sostene texto, 
imagen, video y audio como 
tambe e vision (procesamento 
di imagen) y texto cu awo ta 
sosteni pa e API. “E modelo 
tin un bentana di contexto di 
128K token, ta sostene hasta 
16k token di output pa cada 
solicitud, y tin conocemento 
te cu october 2023. Danki na 
e ‘tokenizer’ mehora comparti 
cu GPT-4o, maneho di texto 


cu no ta na Ingles awo ta mas 
eficiente pa cu costo,” a agrega 
den e blog post. 
OpenAI a bisa cu segun su 
Preparedness Framework, a 
usa tanto evaluacionnan au- 


tomatico como humano pa 
seguridad. Pa detecta peliger 
potencial, e compania tambe 
a evalua e modelo AI cu 70 
experto exterior di otro disci- 
plinanan. 

Rapper Sean Kingston y su mama acusa formalmente cu cargo federal 
den schema di fraude di 1 miyon dollar 


(AP)—Rapper y cantante 
Sean Kingston y su mama 
a ser acusa formalmente na 
South Florida riba cargonan 
federal di cometi fraude cu 
balor di mas cu 1 miyon dol- 
lar. 


Kingston, 34, y su mama, Jan- 
ice Turner di 61 aña, a aparece 
pa prome biaha diabierna den 
corte federal, segun historianan 
di corte. Un gran hurado di 
Miami a debolbe un acusa- 
cion na comienso di luna aki, 
acusando Kingston y su mama 
di participa den un schema pa 
estafa victimanan di vehiculo- 
nan luhoso, joyas y otro pro- 
ducto via e uso di documen- 
tonan fraudulento. 


Kingston tabata deteni na e 
Broward County jail riba car- 


ganan estatal similar luna pasa 
despues di un detencion di dia 
23 di mei na Fort Irwin, un 
base militar pa entrenamento 
den e Mojave Desert di Cali- 
fornia unda e tabata presentan- 
do. Turner a ser deteni e mesun 
dia cu su yiu homber, ora un 
equipo di SWAT a redada su 
mansion na Fort Lauderdale, 
Florida. 


Segun e acusacion federal, 
Kingston y Turner a declara 
falsamente cu nan a ehecuta 
transferencianan di pago pa 
productonan di luho mientras 
cu esaki no a sucede. Investi- 
gadornan a bisa cu Kingston y 
Turner tabatin cosnan cu ba- 
lor di mas cu 1 miyon dollar a 
pesar di no paga pa nan. 


E fiansanan pa e cargonan 


estatal ta bisa cu for di octo- 
ber pa maart, nan a horta casi 
500,00 dollar den joyas, mas 
cu 200,000 for di Bank of 
America, 160,000 for di un 
dealer di Cadilac Escalade, mas 
cu 100,000 dollar for di First 
Republic Bank y 86,000 dollar 
for di e fabricante di camanan 
personalisa. 


E artista Jamaiquino-Mericano 
tabatin un hit number 1 cu 
“Beautiful Girls” na 2007 y a 
colabora cu Justin Bieber riba 
e cantica “Eenie Meenie.” 


Robert Rosenblatt, un abogado 
pa Kingston y su mama, no a 
responde na un mensahe punt- 
rando pa comentario for di AP. 
El a bisa den pasado cu e ta 
mira cu anticipacion pa adresa 
e carganan y tabata “sigur di un 


resolucion exitoso.” 


Kingston, di ken su nomber 
legal ta Kisean Anderson, ta- 
bata sirbiendo un sentencia di 
libertad condicional di dos aña 


pa trafica propiedad horta. Su 
mama a declara su mes culpa- 
ble di fraude na 2006 pa horta 
mas cu 160,000 dollar y a sirbi 
casi 1.5 aña den prizon, segun e 
documentonan di corte federal. 


David Letterman ta headline fundraiser di Biden cu gobernador di Hawaii 
dia 29 di juli 


(AP)—David Letterman 
lo headline un fundraiser 
cu presidente Joe Biden 
den dies dia cu goberna- 
dor di Hawaii Josh Green. 
E evento lo tuma luga na 
cas di un amigo famil- 
iar na Martha’s Vineyard, 
Massachusetts, Green a 
conta AP diabierna siman 
pasa. E lo e presentador 
iconico, ademas di Biden 
y prome dama Jill Biden. 


E campaña tin al menos 
10 otro evento durante e 
ultimo dies dianan di juli. 


Letterman tabata presentador 
di e “Late Show” pa 22 tem- 
porada. E evento aki ta bin 
despues cu varios celebridad 
manera 
George 
Clooney, 
Rob Reiner y Stephen King a 
haci yamado na Biden pa sali 
for di e careda presidencial. 


Green ta organisando e even- 
to, y un persona familiar cu 
e plannan a conta AP ini- 
cialmente cu e fundraiser lo 
tuma luga na cas di Green, 
pero Green mes a clari- 
fica despues cu esaki tabata 
pertenece na un amigo famil- 


iar. Green a conoce e famia 
Biden pa varios aña—e omo 
di su casa tabata compañero 
di universidad di Biden. 


Green a conta AP, “nos ta 
apoya presidente, e VP y e 
partido 
democratico, 
den 


bon y malo pasobra e tabata 
t’ey pa nos como un famia y 
un estado.” Green ta gober- 
nador di Hawaii desde 2022, 
manehando e estado durante 
e candelanan forestal devasta- 
dor aña pasa. 

Auto mal staciona a blokea e 
pasada di tram y tur trafico den 
Schelpstraat mester a warda 


Diahuebs atardi un chauffeur 
iresponsabel a haya ta bon di sta- 
ciona su auto di tal forma cu e 
tram no por a pasa y tur trafico 
tras di e tram tambe a keda pega 


den e trafico. 


Ta te ora e chauffeur a bolbe, e tram y 
e trafico por a sigui. 


Candela di mondi a expande y bay 
kima un auto bieu 


Diabierna atardi a drenta in- 
forme di cu tin un auto na cande- 
la na Alto Vista y e candela ta ex- 
pandiendo, mesora a dirigi tanto 
polis como bombero na e sitio. 


Na yegada di e patruya a nota cu e 
auto bieu ta na candela y un pida 
mondi basta grandi. Na yegada di e 
bomberonan a inicia cu un combate 
fuerte y directo y a logra paga e can- 
dela por completo. 


Chauffeur a bay dal tras di un auto 
riba Sasakiweg 


Diabierna madruga a 
drenta informe di un 
accidente riba Sasaki- 
weg, mesora a dirigi un 
patruya na e sitio. 


Na yegada di e patruya 
a bin compronde cu un 
chauffeur lo no a regula 
su velocidad ni a mantene 
distancia a bay dal tras di 
e auto su dilanti. Afortun- 
adamente ningun hende a 
resulta herida. 


Polis a bay cu urgencia na 
Watergate pa un problema 


Diahuebs anochi a drenta informe di un problema bayendo for di 
dilanti Watergate, mesora a dirigi un patruya na e sitio. 


Na yegada di e patruya a bin resulta un problema entre un homber y un 
muhe cu ta biba na e mesun adres y e homber ta reclama e muhe di a coy 700 
Florin for di dje na cas. Mirando cu esey lo a pasa na e cas, polis a bisa nan pa 
nan no resolve nan problemanan riba caya y a mustra nan e caminda pa cana. 


Polis a detene turista coriendo auto 
bao influencia 


Diabierna atardi a drenta informe di cu tin un auto coriendo malo 
riba e caminda di Tanki Leendert bayendo pariba, mesora a dirigi 
patruyanan riba caya pa wak si ta topa cu e auto aki. 


Tabata trata di un Nissan cora di huur. Ta na altura di Tamarijn polis a logra 
topa y a para e auto maneha pa un turista. Ora polis a test e chauffeur, esaki a 
surpasa e limite di alcohol permiti pa ley y a deten’e. 


Polis a pone e auto un banda y a hiba e detenido pa warda di polis. 

Mas detencion na nos 
frontera na aeropuerto 
Polis a detene un sospechoso 


Recientemente polisnan di frontera a detene un otro 
sospechoso na aeropuerto. 


Nos a haci nos esfuerso pa haya sa e motibo y di cua nacio- 
nalidad, pero vocero mes no a haya detaye di e detencion aki. 
Manera cu esaki bira disponible nos lo trece esaki. 


Persona a cay na 
supermercado na Madiki 


Diabierna mainta a drenta informe cu tin un persona a 
cay y a keda benta abao den un supermercado na Ma- 
diki, mesora a dirigi tanto polis como ambulance na e 
sitio. 


Na yegada di e patruya a bin compronde cu e dama lo a bebe 
un poco di mas y tabata bisa cu su pia a lag’e na caya. Na 
yegada di e ambulance nan a atend’e y a laga e dama den man 
di polis pa percura pa e dama yega su cas. 


Team di aresto a haya nan 
vehiculo di transporte nobo 


Recientemente e Team di aresto a ricibi nan vehiculo di 
transporte specialmente ekipa, nos a logra capta un foto di e 
vehiculo aki! 


Polis a duna algun ora di prohibicion pa 
core auto despues di a accidenta 


Diabierna anochi a drenta informe di un 
accidente na Turibana, mesora a dirigi 
un patruya na e sitio. 


Na yegada di e patruya a bin haya un pareha 
Hulandes Europeo bao influencia cu a baha 
caminda drenta mondi cu e auto. Ora polis 


a test e chauffeur esaki a supla net na e rand 
pa no deten’e; pero a dun’e un prohibicion di 
core auto pa algun ora. 


E homber tabata mustra mas bebi cu e dama. 
Afortunadamente ningun hende a resulta 
herida. 

Polis a detene chauffeur coriendo 
auto bao influencia 


Diasabra anochi polisnan di dis- 
trito 4 ( Santa Cruz) a para un 
Mitsubishi Lancer blauw corien- 
do malo na altura di rotonde Ma- 
huma. 


Durante e control polis a test e dama 
chauffeur y el a supla surpasando e 
limite. Polis a detene e dama. 


Motociclista herida den un 
accidente na Saliña Cerca 


Diasabra madruga a drenta in- 
forme di un accidente cu hende 
herida na Saliña Cerca, mesora 
a dirigi tanto polis como ambu- 
lance na e sitio. 


Na yegada di e patruya a bin com- 
pronde cu aki ta trata di un accidente 
unda cu un chauffeur a bay bira na su 
man robes sin a duna preferencia na 


un motociclista cu a bay pas’e. E mo- 
tociclista a purba kita p’e pero a hay’e 
cu un otro auto y a hay’e ta bula pa 
evita un impacto mayor y toch a cay 
abao y e tire di auto a herid’e. 


Na yegada di e ambulance nan a 
atende y a transporte pa hospital. Un 
familiar a hiba e brommer. E daño na 
e autonan ta minimo. 


Chauffeur di auto staciona a subi 
caminda sin duna preferencia 


Diasabra mainta a drenta in- 
forme di un accidente den Oost- 
straat, mesora a dirigi un patruya 
na e sitio. 


Na yegada di e patruya a bin com- 
pronde cu e chauffeur di e Mazda 


cual tabata staciona a bay subi e ca- 
minda pero no a duna preferencia na 
e Toyota RAV cu tabata pasando riba 
e caminda y nan a dal den otro. Afor- 
tunadamente ningun hende a resulta 
herida. 


Motociclista biniendo for di nort a 
bay dal tras di auto riba rotonde 


Diadomingo madruga a drenta 
informe di un accidente cu hen- 
de herida na e rotonde banda di 
Superfood, mesora a dirigi tanto 
polis como ambulance na e sitio. 


Na yegada di e patruya a bin compro- 
nde cu aki ta trata di un accidente en- 
tre un auto cu a sigui bay y un brom- 


mer. Un rato despues e chauffeur di 
d auto a bolbe na e sitio y a declara 
na polis cu e tabata envolvi den e ac- 
cidente. 


Na yegada di e ambulance nan a 
atende e motociclista y a transport’e 
pa hospital. 


RIBA CAYA A19 


Dialuna 22 Juli 2024 
Trahando banda di dje, palo di luz 
a bin abao 


Diasabra mainta a drenta in- 
forme di cu un palo di luz a bin 
abao banda di Young Fellow na 
Barcadera, mesora a dirigi un pa- 
truya na e sitio. 


Na yegada di e patruya a mira cu e 
palo di luz ta schuins mita na halto 
pero e wairanan ta riba caminda. For 
di esnan presente por a compronde 
cu nan tabata trahando banda di dje y 
diripiente e palo a bin abao sin a mi- 
shi cune. 


Sinembargo, despues cu polis di 
trafico a presenta a bin descubri cu 
un operador di e backhoe a dal un 
schoordraad y e palo di luz a bin abao. 
Polis a hala atencion di e operador di 
e backhoe cu si e duna informacion 
robes of e gaña e por bay cera. E ora 
ey numa el a admiti. 


A avisa ELMAR NV pa bin drecha e 
situacion. 


Na un adres conoci pa polis 
A confisca scooter horta y auto usa pa 
horta e scooter y a detene sospechoso 


Diadomingo madruga un perso- 
na di ken nan a horta su scooter 
a yama polis bisa cu e GPS riba 
su scooter horta e dia prome ta 
señala cu esaki ta den Semeleer- 
straat. E doño a bay na e dicho 
caya y a wak e auto cu a ser usa pa 
horta e scooter para dilanti e cas. 


Mesora el a yama polis y nan a pre- 
senta na e adres. Eynan a sali un dama 
pa check kico ta pasando y eynan po- 
lis a puntr'e pa e scooter. 


Na prome instante el a nenga, pero 
despues a mustra unda esaki ta y polis 
a haya e scooter horta tambe. Polis a 
confisca e auto e scooter y a detene e 
dama como sospechoso di lo ta en- 
volvi den e caso di ladronicia. Na yo- 
ramento mes nan a bay cune como 
sospechoso. 


Awor ta na e dama pa e canta kend- 
enan a horta e scooter of e ladronnan 
mes bay entrega nan mes. 


Accidente cu impacto basta fuerte y 
dos hende herida 


Diadomingo madruga a drenta 
informe di un accidente cu hende 
herida banda di ex-Pacifico Bar 
Restaurant na Paradera, mesora 
a dirigi tanto polis como ambu- 
lancenan na e sitio. 


Na yegada di e patruya a bin compro- 
nde cu aki ta trata di un accidente pa 
falta di preferencia unda un Mitsubi- 
shi Lancer biniendo for di Jaburibari 


no a duna preferencia na e Kia Forte 
biniendo for di Piedra Plat. 


E Kia Forte a dal e Lancer cu a sali su 
dilanti mand’e bay dal riba e cura di e 
cas. Debi na e fuerte impacto 2 per- 
sona a resulta herida. Na yegada di e 
ambulance nan a atende e victimanan 
y a transporta ambos den 2 diferente 
ambulance pa hospital. 


Dos persona a keda herida despues 
di un pelea na un club nocturno na 
Palm Beach 


Diadomingo madruga a drenta informe di un pelea na un club noc- 
turno na Palm Beach, mesora a dirigi patruya na e sitio. 


Na yegada di e patruya a bin compronde cu ya e pelea a caba y 2 persona a 
keda levemente herida cu kap na cabes. Polis a papia cu nan y a bisa nan nan 
derecho si nan kier entrega keho. 


A20 


Dialuna 22 Juli 2024 sorteo/servicio 


Resultado Sorteo 
20 y 21 juli 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 




Letter 


0 
0 
0 


0 


0 
00 
0 


0 
0 
0 
0 
0 



8 



1065 


x2 


Proximo Jackpot 


55.000,- 


Sorteo # 


Sorteo # 


x afl 8,00 


x Match 4 


Mega Ball 


Proximo Jackpot 


380.000,- 


x match 4 


Sorteo # 


9708 


Sorteo # 4332 


Sorteo # 1206 


x afl. 500,00 


x afl.15,00 
x afl 50.00 


Capricorn 


Fp 


757 


x Jackpot 


Sorteo # 4332 
Sorteo # 


Sorteo # 2388 


3516 


5301 


Sorteo # 4332 


x Jackpot 


x Match 4 
x afl. 12,00 


X2 


www.lottoaruba.com 


Resultado : Sorteo 20 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7996 
110.000,- 


x Jackpot 
x Match 4+ 


Proximo Jackpot 


0754 


Afl. 520.000,- 




26 
Letter 
K 


0 
0 
5 


194 


0 
7 


161 


0 
0 
0 
0 
0 





07-12-14-20-21 


08-13-22-28-34 


9381 


www.lottoaruba.com 


Resultado : Sorteo 20 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3510 
120.000,- 


x Jackpot 
x Match 4+ 


Proximo Jackpot 


x2 


374 


x Jackpot 


Sorteo # 8299 
Sorteo # 2511 


Sorteo # 2048 


4370 


6744 


Sorteo # 7343 


x Jackpot 


x Match 4 
x afl. 12,00 


x2 


9806 


Sorteo # 6102 


Sorteo # 1032 


x afl. 500,00 


x afl.15,00 
x afl 50.00 


Cancer 


Mega Ball 


Proximo Jackpot 


380.000,- 


x match 4 


Sorteo # 


Sorteo # 


x afl 8,00 
x Match 4 
0121 


x2 


Proximo Jackpot 


56.000,- 


Sorteo # 6538 


Afl. 520.000,- 




Letter 


0 
0 
0 


0 


0 
50 


111 


0 
0 
0 
0 
0 



8 



2144 


x2 


Proximo Jackpot 


58.000,- 


Sorteo # 


Sorteo # 


x afl 8,00 


x Match 4 


Mega Ball 


Proximo Jackpot 


380.000,- 


x match 4 


Sorteo # 


2582 


Sorteo # 4333 


Sorteo # 1207 


x afl. 500,00 


x afl.15,00 
x afl 50.00 


Aries 


Fp 


528 


x Jackpot 


Sorteo # 4333 
Sorteo # 


Sorteo # 2389 


5293 


0993 


Sorteo # 4333 


x Jackpot 


x Match 4 
x afl. 12,00 


fp 


www.lottoaruba.com 


Resultado : Sorteo 21 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


6593 
120.000,- 


x Jackpot 
x Match 4+ 


Proximo Jackpot 


05-09-20-22-25 


8838 


Afl. 520.000,- 


diario 
Korsou 
super4 
flamingo 


9648 
2986 
0829 
2037 
2965 
8804 
super5 
9240 
0271 
6804 
- 
4523 


diario 
Korsou 
super4 
flamingo 


8934 
4133 
2202 
6891 
6399 
3503 
super5 
8774 
5979 
1668 
40460 
8715 


diadomingo 


Dia 31 di juli ta ultimo dia pa entrega declaracion definitivo 
di winstbelasting 2023 y haci pago corespondiente 


Dia 31 di juli proximo ta e ultimo dia cu por entrega e de- 
claracion definitivo di winstbelasting 2023 y haci e pago co- 
respondiente. E fecha final tawata 1 di juli 2024. Riba peti- 
cion di e asociacion di conseheronan fiscal, Departamento di 
Impuesto a dicidi pa duna e contribuyentenan un poco mas 
tempo pa motibo di introduccion di e formulario digital nobo 
y ta brinda asina tur contribuyente incluso nan consehero fis- 
cal un luna mas di tempo pa por cumpli. 


Manera conoci, entrante aña fiscal 2023 mester entrega e de- 
claracion di winstbelasting den forma electronico via e portal 
“BO impuesto”. 


Entrega e declaracion y haci pago 
E ultimo dia pa entrega e declaracion y haci e pago di winstbe- 
lasting di aña 2023 ta bira 31 di juli 2024. Si acaso no ta alcansa 
pa entrega e declaracion definitivo pa dia 31 di juli proximo, lo 
mester entrega e declaracion provisional (voorlopige aangifte) 
y haci e pago corespondiente no mas laat cu dia 31 di juli 2024. 
Inspector lo evalua e peticion y si e contribuyente cumpli cu e 
condicionnan pa extension, e ultimo dia pa entrega e declara- 
cion definitivo y haci e pago corespondiente ta bira dia 2 di 
december 2024. 


Incumplimento 
Contribuyentenan cu no cumpli cu entregamento di e de- 
claracion definitivo, lo haya un cobransa adicional esta un ‘na- 
heffingsaanslag’ inclui boet. Mescos ta conta si acaso e cliente 
a paga un suma menos cu locual el a declara na winstbelasting. 
E boet pa incumplimento di entregamento di e declaracion ta 
maximo Afl. 2,500. Si e contribuyente no haci e pago di win- 
stbelasting of no haci e pago corectamente, e boet ta maximo 
Afl. 10,000. 


Departamento di Impuesto ta conseha tur contribuyente di 
winstbelasting y/of nan conseheronan fiscal pa no warda te na 
ultimo pa entrega e declaracion y haci e pago di winstbelasting 
corespondiente pa evita un cobransa adicional (naheffingsaa- 
nslag) y e boet pa incumplimento. 


Sintonisa 
programa en 
conexion cu 
introduccion di 
Papiamento den 
klas 1 di scol 
basico dialuna, 
22 di juli 2024 
TeleAruba y Canal 22 
lo ta en bibo desde 9or 
di anochi 


Manera ta conoci, entran- 
te aña escolar 2024-2025, 
e alumnonan di klas 1 di 
scol basico lo siña lesa 
y skirbi na Papiamento. 
Lo duna Hulandes cu un 
acercamento nobo cu ta 
pas mas den e contexto di 
nos muchanan. 


E ta cientificamente proba cu 
si e muchanan forma un base 
fuerte den nan propio idio- 
ma, nan por siña e otro idio- 
manan hopi mas facil y miho. 
Ademas, siña lesa y skirbi den 
idioma materno Papiamento 
lo haci cu e muchanan lo 
compronde loke nan ta skirbi 
y lesa y lo stimula nan habi- 
lidadnan di siña en general. 
Esaki lo ta beneficioso pa e 
muchanan, mirando cu nan 
lo bira critico di pensamento 
y lo ta mas prepara pa duna 
nan opinion durante les. 
Ademas di esaki, nan por co- 
necta miho cu nan raiz cul- 
tural. E muchanan lo sinti 
mas sigur den nan proceso 
di siñamento, pasobra esaki 
ta alinia cu nan idioma ma- 
terno y nan cultura. Pueblo 
di Aruba ta cordialmente in- 
vita pa sintonisa programa en 
conexion cu introduccion di 
Papiamento den klas 1 di scol 
basico a traves di TeleAruba, 
Canal 22 y pagina di Face- 
book Gabinete Wever-Croes, 
cuminsando 9 or di anochi. 


servicio A21 


Dialuna 22 Juli 2024 


TA BUSCA 


los Cafeteros Restaurant 
ta busca 
Waiter, First Cook, Cook 
Helper, Cleaner, Cashier, 
Dishwasher 
Yama entre 10:00 am - 5:00 pm 
587 7004 / 560 6892 


_________________________________218133 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Central 
Tel. 585 1965 


San Nicolas: 
Seroe Preto 
Tel. 584 4833 


Pronostico di tempo 


Tempo 
Temporalmente hopi nubia 
cu un awasero breve. 


Temperatura maximo 34 
grado Celsius. 
Temperatura minimo 28 
grado Celsius. 
Indice di calor (heat index) 
den y rond di oranan di 
merdia: 35 pa 40 grado Cel- 
sius. 
UV index: 12. 


Bahada di solo: 7:09 pm. 
Subida di solo: 6:24 am. 


Biento 
Modera te basta fuerte for 
di generalmente direccion 
oost; 
forsa 4 te 5 (20 te 39 km/ora, 
11 te 21 nudo). 


Durante di dia fuerte te 
duro den rafaga; 
Forsa 6 te 7 (40 te 61 km/ 
ora, 22 te 33 nudo). 


Situacion general di tem- 
po 
Na e momentonan aki no 
tin disturbio di importan- 
cia pa weer local. Humedad 
disponible 
den 
nivelnan 
mas abao di atmosfera por 
induci localmente un awa- 
sero breve, esaki principal- 
mente den oranan di mar- 
duga y mainta di dialuna. 


Concentracionnan varia di 
stof di Sahara den region lo 
stroba visibilidad y trece aire 
di calidad poco abao. Hen- 
denan cu tin sensibilidad- 
nan respiratorio ta wordo 


conseha pa tene cuenta cu 
esaki. 


Condicion maritimo/ es- 
tado di lama 
Na partinan proteje di costa: 
keto, rond di 1 pia. 
Na partinan zuid: trankil 
te modera entre 2 pa local- 
mente 3 pia. 
Na partinan oost te noord- 
west di costa: generalmente 
modera cu olanan alrededor 
di 4 pa 5 pia. 


Zoologico na Florida ta protege animalnan 
di calor di berano 


(AP) — Tigernan Malayan y 
morocoy Aldabra ta nativo 
pa teranan cayente y hume- 
do, pero esey no ta nifica cu 
nan no ta disfruta un treat 
frozen den un dia cayente 
di berano na Florida. 


Temperatura na sur di Florida 
e luna aki a alcansa mita di 30C 
cu humedad alcansando 70%, 
combina pa temperatura cu ta 
“sinti” como mas di 38C. 
Trahadornan na e Palm Beach 
Zoo & Conservation Society 
ta usa un variedad di tecnica 
pa tene nan animalnan fresco. 
E trahadornan ta tira ijs riba e 
habitat di beer preto pa e ani- 


malnan baña aden, friando nan 
pool na 23C. E otternan ta haya 
blok’i ijs y pisca frozen den nan 
awa pa hunga y come. 


E Tigernan ta come treatnan 
mas ingenioso: weso frozen di 
baca hinca den blok’i ijs, hunto 
cu lech’i cabrito frozen. Nan 
tambe gusta landa. 


Morocoy gigante, nativo na 
e islanan di Ocean Indio, ta 
disfruta shower friu for di un 
slang, cual nan ta sinti door di 
nan casca. 


Bishitantenan di e zoologico ta 
stima mira e animalnan refr- 
esca y mucha ta primi nan cara 
riba e glas pa un miho bista. 


Comediante di 89 aña recuperando despues cu el 
a haya mokete den cara riba caya di New York 


(AP)—Un comediante di 89 
aña ta recuperando despues 
di a haya un mokete den cara 
mientras e tabata crusando 
un caminda na New York 
na comienso di luna. 


D’yan Forest a bisa cu el a bay 
busca koffie y tabata bayendo 
na un centro di piscina ora un 
hende a bin tras di dje y a dal 
e den wowo. El a keda drumi 
riba suelo den shock mientras 
cu polis a bin yud’e. 
“M’a kere cu mi a perde bista 
pasobra mi no por a wak nada,” 


Forest a bisa. Su bista a regresa 
algun ora despues mientras e 
tabata hayando test na hospital. 
Polis a bisa diasabra cu e sos- 
pechoso femenino den e inci- 
dente di dia 10 di juli tabatin 
un color di cuero bruin cla y 
tabatin vlecht den su cabey, y 
tabatin bisti un tank top y short 
cu un logo di Jurassic Park. 
Forest a bisa cu el a biba na 
Greenwich Village desde 1966 
y nunca a experencia algo malo 
cune. Forest tin e record mun- 
dial pa ta e comediante mas 
bieu cu ainda ta trahando. el a 


bisa cu su prome pensamento 
despues di cay riba suelo ta si 
e por presenta pa su show dia 
29 di juli. Pero el a bisa cu su 
wowo ta curando. 


obituario 
a22 


Dialuna 22 Juli 2024 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga esakinan termina den tur 
buniteza. 
Autor: Cado Wever 


Cu dolor na nos curason, nos ta 
participa fayecimento di nos ser 
stima: 
Sr. Mario Donata 
cariñosamente yama “ Papi, Mai of Mo Mai” 
*06-02-1933 - †18-07-2024 


Na nomber di su: 
Mayornan: 
†Eugenia Kock 
†Domingo Donata 
Yiu Stima: 
Sonja Franken 
Nieto y nieta cu ela stima masha: 
Agbert Croes y Jaycee Oduber 
Sjarissa Croes y Josmar Koolman 
Bisanieta- y nieto cu ela stima masha hopi: 
Sjaryluean, Silianne, Akylaah, Alejandra, Jaybert, A-Jay 
Rumannan: 
†Francisco Donata 
Ilda Chirino y yiunan na Curaçao 
†Imelda Donata y yiunan 
Benny y Miledy Donata y famia 
Dodo Donata y yiunan 
†Gabriel y †Carmen Donata y yiu 
Wein y †Olga Donata 
Janni y Norinda Donata y famia 
Sobrino- y sobrinanan, Primo- y primanan 
Su bon bisiñanan: 
Chandy Donato y famia 
Rumannan Dijkhoff y famia 
Tony y famia 
Staff y personal di Paviljoen ( Orquidea) 
Su amigo: Nicolaas 
Demas famia: Donata, Kock, Franken, Croes, Koolman, 
Oduber, Chirino, Canela, Trimon, Clement, Goeloe, 
Quandus, Rasmijn 


Acto di entiero lo tuma lugar na Misa Sta. Filomena na 
Paradera, diamars 23 di juli 2024, di 2or pa 4or di atardi. 
Despues lo sali pa Santana Catolico Pastoor Kraanwinkel na 
Paradera. 


Nos disculpa si den nos tristesa nos por a lubida algun 
familiar. 


“Señor ta mi wardador, mi’n 
tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 
Francisco Kelly 
Mihor conoci como: “Fanky” 
*27-03-1935 - †18-07-2024 


Acto di entiero lo wordo anuncia despues. 


Liefde Is Onze Kracht 
Altijd! 
“Lioka” 


Dios bo ta creador di 
hende y di tur cos. Bo ta 
doño di bida, bo ta duna 
nos fortalesa. 


Famia Winterdal y 
Tempelaars ta anuncia 
e transicion di nos ser 
stima, 


Sra. Margarita Winterdal Ras 
Cariñosamente yama “Rita” of ‘Lioka” 
26-01-1945 - †18-07-2024 


Na nomber di Fermiliano “Frenk” Winterdal, 
Mirscha Winterdal, Nathalie, Najély y Jean-Paul 
Tempelaars, Adrianus “Buchi Ady” Maduro y 
famia. 


Rumanan: 
Maxima “ Minchi” y Paul Laio-jen y famia 
George Ras y Berkis Almonte y famia 
Grecelda “Grace” Ras y famia 
Nicasio “Nick” Ras y famia 


Subrino y subrinanan cerca: 
Sue-Ann y Sue-Lan Liao-jen y famia, Benjamin 
Wefer y famia, Eric Maduro 


Tanta y omonan: 
Catharina Hernandez y famia, Paulus Rasmijn 
y famia, Anna Panneflek y famia, Maria Luisa y 
Federico Angela y famia 


Cuñanan y swanan: 
Marichi y Frans van Vught, Adriana Maduro- 
Winterdal y famia, Feliciano “Vito” Winterdal 
y famia, Ramoncito Winterdal y famia, †Jacobo 
Winterdal y famia, †Djossy Winterdal y famia, 
†Luciano Winterdal y famia, †Ambrosio 
Winterdal y famia, †Mario Winterdal y famia. 


Amiganan di ex-Aruba Caribbean Hotel: 
Betty Canhigh y Norine Wolff 


Colleganan di APG, padvindsters di Theresia 
Groep, Fraters y Sorors di Aruba Chapter 
AMORC. Subrino y subrinan, bisiñanan y 
demas famia Farro, Rasmijn, Ras, Panneflek, 
Angela, Hernandez, Wefer, Tempelaars, Wouter, 
Van de Linden, Geerman, Everon, Thodé, 
Vrolijk,Thiel. 


Ta invita tur famia, amigo, conocirnan y 
bisiñanan pa e acto di entiero cual lo tuma 
lugar na Misa Santa Theresita na San Nicolas. 
Diamars mainta dia 23 Juli, 2024 di 9:00a.m.- 
11:00 a.m. Despues di misa nos defunto stima lo 
wordo crema den seno familiar. 
Nos ta pidi pa bisti colornan alegre. 


Nos disculpa si den nos tristeza nos por a lubida 
algun familiar of amigo. 


Salmo 91 
“Bou di alanan di Dios mi 
ta sigur” 
Abo ku ta biba bou di 
amparo di Altisimo, ta 
hospeda den sombra di 
Dios Omnipotente, 
bisa Señor: 
“Mi refugio, mi forti, mi 
Dios, den kende mi ta pone 
konfiansa” 
Salmo 91:1-2 


Cu inmenso dolor na nos 
curason, pero conforme 
cu boluntad di Dios, nos 
ta participa fayecimento di 
nos mama, wela, bisawela, 
ruman y tanta: 
Albertina Maduro-Boekhout 
Viuda di Fernando “Boei” Maduro 
Mihor conoci como “Manira” of “Iña” 
* 21-07-1935 - † 17-07-2024 


Na nomber di su: 
Yiunan: Randy y Betina Maduro-Mauricio 
Noraida y Benjamin Montalvo-Maduro 


Nietonan: Jason y Miraila Maduro-Thiel 
Kevin y Anaïs Montalvo-Maduro 


Roxanne Montalvo 


Bisanietonan: Yasmira Maduro 
Yahmir Maduro 


Jazion Maduro 


Rumannan: † Jacobito Boekhout 
† Eufracio “Elio” Boekhout 


† Rudolf Boekhout 


Sofia Maduro-Boekhout 


Sirma Ridderstap-Boekhout 


Raul Boekhout 


Efigenio Boekhout 


Cuñanan: Bea Boekhout-van Dijk 
Catharina Angela-Maduro 


Mama di su nieto: Gina Erasmus 


Amigonan di cas: Sofia y Juancho Irausquin 
Anthony Irausquin y famia 


Ady y Pilar Maduro 


Dokter Mungra 


Su prima y primonan, subrina y subrinonan, 
cuñanan, ihanan, amiga y amigonan y 
bisiñanan 


Conocirnan y demas famia: Maduro, Boekhout, 
Mauricio, Montalvo, Thiel, Jansen, Croes, 
Ridderstap, Castaño, Van Dijk, Angela, Geerman, 
Irausquin, Tromp, Arends, Vrolijk, Erasmus, 
Flemming, Soto, Ruiz, 
van Oversteeg 


Nos disculpa cu si den nos tristeza nos por a lubida di 
menciona un of otro famia 


Acto di entiero lo tuma lugar Dialuna 22 di Juli 2024 
di 2:00 PM pa 4:00 PM na misa Santa Filomena na 
Paradera y despues lo Sali bai pa santana catolico na 
Paradera. 


Nos ta lamenta cu despues di entiero nos no por 
ricibi bishita di condolencia na cas 

Biden ta retira di eleccion 
2024 despues cu debate 
desastroso a empeora 
preocupacion pa su edad 


(AP) — Presidente Joe Biden 
a retira di Eleccion 2024 pa 
Cas Blanco ayera, cabando 
su campaña pa reeleccion 
despues cu un debate de- 
sastroso cu Donald Trump 
a genera duda tocante e ca- 
pacidad di e incumbente 
pa e cargo. E anuncio sin 
precedente, haci menos 
cu cuatro luna prome cu 
eleccion, inmediatamente 
a sacudi un campaña cu am- 
bos partido politico ta mira 
como e mas consecuente den 
generacionnan. 


E presidente – cu intencion pa 
sirbi e resto di su termino a cargo 
– rapidamente a duna sosten na 
vice-presidente Kamala Harris 
pa enfrenta Trump y a curasha 
su partido pa uni tras di Har- 
ris, haciendo Harris a faborito 
instantaneo di e partido pa e 
nominacion na su convencion 
na Chicago na augustus. 
E anuncio ta e sacudi mas recien 
den un campaña tumultoso pa 
Cas Blanco, biniendo un siman 
despues di e intento di asesinato 
contra Trump na un rally na 
Pennsylvania. 
Un presunto nominado presi- 
dencial nunca a yega di retira 
di e campaña asina cerca di 
eleccion. E decision di Biden 
ta yega despues cu mas di 14 
miyon Democrata a emiti voto 
sosteniendo e den e proceso 
primario. 
E decision di Biden pa retira 
a yega despues di presion au- 
mentando for di su aliadonan 
Democrata pa retira despues 
di e debate dia 27 di juni, den 
cual e presidente, 81, a duna 
contestanan sin sentido y a faya 
di cuestiona e cantidad di men- 
tira di e ex-presidente. 
“Tabata e honor mas grandi 
di mi bida pa sirbi como boso 
Presidente. Y mientras tabata mi 
intencion pa busca reeleccion, 
mi ta kere ta den miho interes 


di mi partido y di e pais pa mi 
baha y pa enfoca solamente 
riba cumpli cu mi debernan 
como Presidente pa e resto di 
mi termino,” Biden a skirbi den 
un carta publica ayera riba su 
cuenta di X. 
Casi 30 minuut despues di duna 
e noticia cu e tabata cabando 
su campaña, Biden a duna su 
sosten na Harris. 
Tabatin señalnan trempan cu e 
partido tabata moviendo pa uni 
tras di Harris, kende a sigura 
e sosten di e Congressional 
Black Caucus y ex-presidente 
Bill Clinton y ex-Secretario di 
Estado Hillary Clinton hasta 
prome cu el a comenta riba e 
decision di Biden pa retira di 
eleccion. Pero notablemente, 
ex-presidente Barack Obama no 
a hacie, primintiendo su sosten 
pa e eventual nominado di e 
partido. 
Obama, kende di manera priva 
a comparti duda tocante e chens 
di Biden pa reeleccion, no a 
sostene Harris hasta ora el a 
elogia Biden pa su decision pa 
bandona e campaña. “Mi tin 
confiansa extraordinario cu e 
lidernan di nos partido lo ta 
capaz di crea un proceso for di 
cual un nominado resaliente ta 
bin dilanti,” el a bisa den un 
declaracion. 
Awo, Democratanan mester 
trece coherencia urgente na e 
proceso di nominacion den ap- 
enas algun siman y convence 
votadornan den un cantidad 
asombrosamente cortico di 
tempo cu nan nominado por cu 
e trabao y por derota Trump. Di 
su banda, Trump mester cam- 
bia su enfoke riba un oponente 
nobo despues di añanan di pone 
su atencion riba Biden. 
E decision ta marca un fin 
rapido y asombroso na e 52 aña 
di Biden den politica electoral. 
Ainda mester wak si otro can- 
didatonan ta bay reta Harris pa 
e nominacion. 


China y Filipinas a yega na un acuerdo pa stop 
conflictonan riba banco maritimo disputa 


(AP)—China y Filipinas a yega na un 
acuerdo cu nan ta spera lo trece un fin 
na e conflictonan riba e banco maritimo 
mas disputa den e South China Sea, se- 
gun e gobierno Filipino a bisa ayera. 


Filipinas ta ocupa e Second Thomas Shoal 
pero China ta declara esaki como di dje tam- 
be, y conflictonan hostil riba lama a causa 
miedo y conflictonan mas grandi cu por en- 
volvi Merca. 


A yega na e trato crucial ayera, despues di un 
serie di reunionnan entre diplomaatnan Fili- 
pino y Chines na Manila y intercambionan di 
notanan diplomatico cu tabata diseña pa esta- 
blece un areglo mutuo relaciona cu e banco 
sin reconociendo e declaracion di ambos ban- 
da riba e teritorio. 


Dos oficial Filipino, ken tin conocemento di e 
negociacionnan, a confirma e trato riba condi- 
cion di anonimidad y e gobierno a publica 
un declaracion anuncia e acuerdo sin duna 
mas detaye. “Ambos banda ta sigui reconoce 
e necesidad pa de-escala e situacion den e 
South China Sea y maneho diferencianan via 
dialogo y consulta y ta acorda cu e acuerdo no 
lo perhudica e posicion di ambos banda den 
e South China Sea,” segun e departmento di 
Asunto den Exterior na Manila. 


China ta den disputa cu varios gobierno rela- 
ciona na tera y fronteranan maritimo, hopi 
di nan den e South China Sea, y e acuerdo 
cu Filipinas por crea speransa cu por acuer- 
donan similar por ser crea pa Beijing y otro 
rival pa asina preveni conflicto mientras cu e 
problemanan teritorial ta keda sin resolucion. 


Sinembargo, ainda mester mira si e trato por 
ser implementa exitosamente y con largo e lo 
dura. 


E warda costa Chines y otro forsanan a usa 
cayonnan di awa y maniobranan di blokeo 
peligroso pa asina preveni cuminda y otro 
material yega e personal di armada Filipino na 
e puesto di Manila den e banco. 


China y Filipinas a culpa otro pa e confron- 
tacion y cada un a declara su derechonan so- 
berano riba e banco, cual Filipinas ta yama 
Ayungin y China ta yama Ren’ai Jiao. 


Ademas di China y Filipinas, Vietnam, Ma- 
laysia, Brunei y Taiwan ta envolvi den dispu- 
tanan separa pero tenso den e ruta maritimo, 
cual ta ser considera como un punto di con- 
flicto y un punto delicado den e rivalidad re- 
gional di Merca y China. E ehercito Mericano 
a desplega barconan di armada y fighter jets 
pa decadas den loke nan ta yama patruya di 
nabegacion, cual China a opone y ta considera 
como un menasa pa stabilidad regional. 

Bangladesh: Corte Supremo a anula ley polemico cu a causa protesta 


(DW) – Corte Supremo di 
Bangladesh ayera diado- 
mingo a anula parcialmente 
e orden hudicial cu tabata 
permiti duna empleo na de- 
scendientenan di veterano 
di guera di independencia, 
un privilegio cu a causa 
protestanan 
estudiantil 
multitudinario y un ola di 
violencia cu mas di un cen- 
tenar di morto. 


Den un audiencia special cel- 
ebra di manera lihe, debi na 
violencia riba cayan, corte a 
dicidi anula pa “ilegal” e de- 
cision di Tribunal Superior di 
Daca emiti luna pasa, cu ta- 
bata permiti na Gobierno pa 
otorga un tercio di empleo na 
descendientenan di conbati- 
ente di guera di liberacion di 
Bangladesh na 1971. 


Cu esey, tribunal maximo di 
e pais a ordena un restructu- 
racion total di empleonan den 
servicio publico cu a baha di 
30% pa 5% pa yiunan di com- 
batientenan, y un 2% pa mi- 
noria etnico of personanan cu 
algun discapacidad, segun abo- 
gado Shah Monjurul Haque, 
representante di studiantenan 
a bisa. 


Sala di apelacion a duna un so- 
lucion na un cuestion hudicial. 


E solucion ta cu, considerando 
e situacion actual, e cuota gen- 
eral ta bay ta di 93%, y otro 
5% pa descendientenan di e 
luchadonan pa e libertad, 1% 
pa minoria etnico y un 1% pa 
esnan cu algun discapacidad y 
personanan transgenero, segun 
el a indica den e portanan di e 
tribunal. 


Esaki ta nifica cu 93% di em- 
pleo gubernamental mester 
wordo asigna pa merito. Esey 


ta e reclamo principal di studi- 
antenan cu a bay riba caya dos 
siman atras cu un movemento 
cu a bira violento den ultimo 
dianan cu represion di forsanan 
di siguridad y a laga cerca di 
120 morto. 


“Tribunal a pidi na studian- 
tenan pa bay scol back y tambe 
a pidi na nan tutor pa bisa nan 
yiu bay scol back,” Haque a sig- 
ura, un peticion realisa tambe 
pa fiscal general, Amin Uddin. 


“Cu e veredicto aki a cumpli cu 
tur demanda di studiantenan, 
cu mester bay scol back.” 


Studiantenan a señala cu di 
manera inicial, nan no ta bay 
stop e protestanan tanten e de- 
cision di tribunal lo ser refleha 
den hechonan. 


Protestanan grandi tabata tu- 
mando luga na Bangladesh cu a 
scala na violencia mortal siman 
pasa, cu enfrentamento entre 


studiantenan, partidarionan di 
Gobierno y polisnan arma, cu 
opositornan ta considera como 
discriminatorio. 


Varios hende a muri y cen- 
tenares a resulta herido den 
un jornada violento, den cual 
Polis Antidisturbio a usa gas 
lagrimogeno y balanan di goma 
contra participantenan y e mul- 
titud di manifestante arma cu 
palonan cu tabata riba caya y 
na universidadnan di e capital 
Dacca y otro ciudadnan. 


E cadena di television estatal 
Bangladesh television (BTV) 
a stop di transmiti diabierna 
ultimo despues cu manifes- 
tantenan estudiantil presun- 
tamente e cende cu candela 
su sede, segun medionan di 
comunicacion local, y mani- 
festantenan a convoca un welga 
na tur e pais den un desafio 
importante pa Gobierno di e 
prome minister Sheikh Hasina. 


A corta servicionan di telefon- 
nan mobil y internet, a ordena 
a ciere di scolnan y universi- 
dadnan y a desplega forsanan 
di seguridad pa calma e dis- 
turbionan. Gruponan di dere- 
chonan humano tabata acusa 
autoridadnan di haci uso ilegal 
di forsa contra manifestantenan 


Europa ta busca servicio militar obligatorio debi na menasa di un guera 
mas amplio cu Rusia 


(CNN) – Prome cu Rusia 
a lansa su invasion na gran 
escala na Ucrania, hopi pais, 
incluyendo Kyiv, tabata 
mustra indiferente na e po- 
sibilidad cu un guera lo bin 
back na Europa. Mas di dos 
aña despues, otro cambio ta 
produciendo, algo antiguo, 
den relacion cu servicio 
militar obligatorio. 


Varios pais Europeo a reintro- 
duci of amplia e servicio mili- 
tar obligatorio debi na menasa 
creciente di Moscu, como parti 
di un serie di politica destina na 
reforsa e defensa cu probable- 
mente ta bay amplia ainda mas. 


“Nos ta ripara cu kisas nos lo 
mester modifica nos forma di 
mobilisa pa e guera y di pro- 
duci material militar, asina 


como recluta y train nos per- 
sonal,” Robert Hamilton, hefe 
di investigacion di Instituto di 
Investigacion tocante Politica 
Exterior, cu tabata oficial di 
ehercito Mericano durante 
30 aña, a sigura. 


“Ta algo tragico cu na 2024 nos 
ta akinan, nos ta lidiando cu 
cuestion manera con mobilisa 
miyones di persona pa despues 


nan lo ser lansa un guera prob- 
able, pero akinan ta na unda 
Rusia a pone nos,” el a bisa. 


E riesgonan di un guera mayor 
na Europa a bin aumentando 
despues cu presidente di Rusia, 
Vladimir Putin “finalmente a 
busca un conflicto habri” na 
Ucrania, persiguiendo su ob- 
hetivo di “recrea un imperio 
Sovietico,” general Wesley 
Clark, ken a sirbi como Co- 
mandante Supremo Aliado di 
NATO a comenta. 


Varios pais a suspende servicio 
militar obligatorio despues di 
Guera Friu, pero varios nacion, 
a reintroduci back den ultimo 
añanan, esaki gran parti debi na 
menasa Ruso. No afilia na dje 
ta nifica multanan of incluso 
castigo di prison den algun 
paisnan. 


Letonia ta e ultimo pais den 
implementa servicio militar 
obligatorio, e cual a ser rein- 
troduci 1 di januari di e aña 
aki, despues di su eliminacion 
na 2006. Ciudadanonan hende 
homber ta bay registra den 


siguiente 12 luna despues di 
haci 18 aña. 


Na april, Noruega a presenta 
un plan na largo plaso cu casi 
ta bay duplica e presupuesto 
di defensa di e pais y ta bay 
agrega mas di 20.000 soldaat 
na forsa arma. E reclutamento 
na Noruega ta obligatorio y na 
2015 a bira e prome miembro 
di aliansa defensivo di NATO 
ora ta recluta hende homber y 
hende muhe den igualdad di 
condicion. 


E debatenan riba servicio mili- 
tar obligatorio tambe a tuma 
luga na otro paisnan Europeo 
cu no ta exigie. Na Reino Uni, 
conservadornan a plantia e idea 
di servicio militar den un cam- 
paña electoral. 


Debi cu servicio militar obliga- 
torio ta sigui keda un topico 
impopular den algun paisnan, 
NATO tin dificultadnan pa 
cumpli cu un obhetivo nobo 
di tin 300.000 efectivo cla pa 
ser activa den un plaso di un 
luna y otro mey miyon mas 
disponibel den seis luna. 


